Chinram Cu Ttihnung A Si Ko Cang! SAC Ralhrang Motor 90 Leng Milu 500 Leng Matupi Khua Ah An Lut Than - Chin Eleven News\nChinram Cu Ttihnung A Si Ko Cang! SAC Ralhrang Motor 90 Leng Milu 500 Leng Matupi Khua Ah An Lut Than\nJanuary 20, 2022 admin@chin11news.com Chin 0\nChinram kulh Mindat in Matupi lei a kalmiMin Aung Hlaing SAC ralhrang motor 90 leng,ralhraang milu 500 tluk cu; January 20/2022 ah Matupi an phan dih tiah theih si. Credit-Salai William HC, Global Chinland\nRelchap>>>>>>>>>Ralhrangbu cunglawi bawi hna nih an kuttang ralhrang bawi nupi hna cu a voikhatnak raldoh cawnnak an tuahter hna tiah theih a si. Captain le Colonel (ဗိုလ်ကြီးနှင့် ဗိုလ်မှူး) hna i an nupi le hna cu Mandalay ramṭhen Pyin Oo Lwin, Shan ramkulh Taunggyi le Aungpan khua i a ummi ralhrang hna sinah kan hnuzarh khan an thawk i zarhhnih chung an cawng lai. An cawnmi chungah meithal kah lawng si loin hriamngan hman ning le raldoh ning cheukhat hna an i tel tiah cawnnak aa telmi hna nih an chim.\nKum 2021, Feb 1 i nawlngeihnak lak hnu in ralhrangbu hnuchit in a zammi an tam cang caah minung a i nguhdeih ti lo i atu bantukin an nupi le tiangin raldoh an cawnter hna hi a si tiah The Irrawaddy nih cun a ṭial. Hmasa zongah ralhrang nupi hna raldoh an rak cawnter cang hna nain bawi hna nupi tiang cawnter a rak um lo.\nPyin Oo Lwin i ralkap university i Captain nupi pakhat nih cun “A voikhatnak ralbawi hna nupi le raldohnak cawnnak kan ngei. Tutan cawnnak ah Captain le Colonel nupi hna kan i tel” tiah a chim. Ralbawi nupi hna raldoh cawnnak cu a rauh hlan ah ram pumpi i battalion kip ah thawk a si lai tiah theih a si. A voikhatnak cawnnak ah aa telmi pakhat nih “Zeiruangah ti kan thei lo, anmah nih cun a herh caah an kan ti ko” tiah a chim.\nHmuhtonnak tampi a ngei cangmi tlangcung hriamtlaibu hna le ralhrang uknak duh lo ruangah lungfah in hriam a tlaimi mizapi ralkap he kahdohnak ah ralhrang cu nikhat hnu nikhat an thimi an tam chin lengmang. Cu pinah ralhrangbu hnuchit in a zammi ralkap zong an um peng fawn.\nCuti i a thimi le a zammi hna airawlh kho dingin ralhrangbu nih anmah ṭanhtu Pyusawhtee, USDP chungtel cheukhat le ralkap hlun hna chungin minung an kawl peng tiah theih a si. Ref: The Irrawaddy, The Chin Post\nSAC Ralhrang Bawi An Nupi Le Tiang In Raltuk An Cawn Ter Hna


Hakha Ah Motor Dinhnak Hmuhhnih Tuah An Thawk Cang – THE CHINLAND POST\nHakha Ah Motor Dinhnak Hmuhhnih Tuah An Thawk Cang\nSalai Ngun San Aung| 2018 January 17| Hakha caah motor dinhnak hmun cu pathum tuah an timh i tu hi pahnih tuan an thawk cang, pakhat bel tender an auh lio a si tiah kan theih.\n“Kankaw lam lei hi sing 400 in Ely Par Company nih an i tlaih. Rian an thawk cang. Falam lam lei hi Ciriang company nih sing 200 in an i tlaih ve. Ruavazung kha sing 300 in tender kan auh lio a si, aho nih an tuan lai a fiang rih lo. Tlawmpal cun tuan colh a si ve ko lai” tiah Chin ramkulh Sipin Director Pu Thla Hre nih a chim.\nHakha caah motor dinhnak pathum ngeih hi a herh maw, kan motor lutchuak tlawmtam he aa buaktlak maw timi biahalnak hi zapi sin in siseh motor le car gate lei tuanvo ngei upa sin in a chuak ngai mi a si. Hakha ah motor gate tuanvo ngeitu upa pakhat nih tuan deuh lio ah hitihin a chim bal.\n“Hakha ahhin Bus Terminal tampi ngeihnak in a thami te pakhat ngeih kan herh deuh. Cubantuk ca ah cun Ruavazung hi a tha bik. Car gate pakhat hmanh ah gate riantuantu pahnih hrawng leng kan chia kho hna lo. Inn khan man a si rih. Cucaah Bus Terminal hi hmun hnihthum ah an kan tuahpiak ahcun kannih lei cu kanmah duhnak hmun ah gate kan tuah a hau ko hnga. Hmun hnihthum ning in cun gate kan hung kho lai lo. Cun tangka sing 400 hi Bus Terminal tuahnak caah a tlawm tuk. Zei ngaingai a tuan kho lai lo. A tlawmbik sing thong khat tal a herh.”\nHi kong he pehtlai in Sipin Director Pu Thla Hre nih, “Bus Terminal hi lam le a hmun lawng Cozah nih kan chunh lai. A inn le thilri chiahnak inn tibantuk pawl cu anmah motor le gate pawl he kan i ceih than te lai. Cun thil phor motor vialte hi cu ka ah cun riahter an si cang lai. An thil chiahnak inn ngan pipi (War house) an um lai i cuka ah cun thil an thumh lai. Cu hnu lawngah dawr ngei pawl nih an thil an lak lai. Cun minung citmi motor pawl zong an si rih lai caah hmun tam pi kan herh ko” tiah a chim ve.\n“Hakha ah Bus Terminal tha tein kan ngeih ahcun khua chung ah motor ngan an riak ti lai lo i kan lam hi zalong deuh in chawhvah khawh a si cang lai. Cun motor le cycle tibantuk khawndennak zong a zor deuh lai tiah zumh a si. Cu hnu ah hibantuk in motor ngan nih thilri chiahnak inn ah an thumhmi thilri khuachung tiang thiar nak kha khuami caah rian aa chap lai i rian ngei lo harnak a zorter lai. Thil man a kai lai maw timi ruah awk a um nain thilman zong cu fangkhat hnih leng a kai lai lo. Khatlei ah rian a chuahpi ve lai caah aa buaktlak ko lai” tiah Pu Thla Hre nih cun a hmuhning a chimchap.\nHakha ah Bus Terminal tuah ding timi hi a hmunhma kong ah duhnak aa rak dan pah caah chikkhat kar rian zong rak dinhter a sinain tu cu upa te nih an zohmi a dihlak in ser cio an si lai tiah theih a si. +++\nPrevious Thantlang Motor PK Nih Mi An Tlaih Ning Hna In Biaceih Zungah An Chuahpi Hna Lo\nNext Hakha Myoma Market Dawrkhan Sokmi Pawl Mee An Zuhter Cang Hna Lai


***Vakok.Lian***: Zisuh Atum Than Lai An Ti\nFriday, 20 May 2011 16:16 | Written by Suihleng | | Print |\nUS khua nganbik New York khua chung ah Khrihfa bu cheukhat in zumtu hna cu zalam ah an chuak lulh hna i, mikip kha zisuh atum than canglai timi catlap an pek hna i, May ni 21 zarhteni ah Zisuh arung tum than cang lai 'Rapture' atlung cang lai tiah an chim. Mah khawh hin biaceihnak aum lai i October thla ni 21, 2011 tik ah vawlei pi cu arawk lai tah Harold Camping timi bu nih an thanh. An mah nih hin Family Radio timi US ah mi tambiknih an ngaih lengmang mi Khrihfa Radio channel zong in mah hi kong hi an thanh lengmang.\nMah hi cawlcanghnak hi Dr. Harold Egbert Camping timi kum 90 asi cangmi nih ahruaimi asi. Amah hi Family Radio lutlai zongcu asi. An zung hi California ah aum. Anih hi Bible sianginn arak kaimi asi lo. Theology zong thathi tein acawng balmi asi lo. University of California, Barkely siangiin in BSc degree ala mia si. A mah hi Christian Reform Church (CRC) khrihfabu chungtel asi. Reform Church cu Calvinism timi Calvin pomnak azul mi an si. Asinain Harodl nih cun 'Total depravity timi' a zum lo. Ahawi le dang hna hi an i bawm i Callifornia i FM Radio station pakhat an cawk i Gospel hla le thawngthabia hna an rak thlah. 1961 thawk in Family Radio timi cu an rakthawkmiasi.\nAn tuak ningcang\nHarold Camping nih hin 2009 thawk khan Bawi Zisuh arak tumthannak ding ni le caan an tuak. "Pathian nih Noah sin ah vawlei cu ni 7 chung ah ka hrawh lai" tiah arak chim. Noah chan ah khan vawlei cu arawk taktak rih lo. Peter cakuat ah Pathian caah nikhat hi ni 1000 bantuk asi, arak ti. Aluanciami kum 4990 kum lio ah hin Noah sin ah Pathian nih mahbia cu arak chim mi asi. 4990 kum ah cun ni sarih (kum 7001) fonh ah cun 2011 achuak an ti.\nKhrihfa Bible ca chung ah cun Zisuh tumthannak ding ni le caan hi tial le chimmi a um lo. Zisuh zultu hna nih Zisuh raktumthannak ding ni an hal tik ah Zisuh nih alehmi hna cu "Pa Pathian lawnglawng nih atheih" ati hna. Asinain, tahchunhnak tampi he arak chimh hna. Cun, Thawngthabia cu vawlei khuazakip ah phuan diih, mikip sin ahtheihter dih hnu ah caan donghnak asi te dingmi kong hna zong Bible ca nih achim.\nHarold Camping nih cun an mah tuakning ah hin Zisuh chimmi bianabia 'parables' chung hna in siseh, Deniel cauk le Biathlam cauk chung hna in cherhchan an lak i, Zisuh tumthannak ding ni le caan hi an tuak.\nMr. Camping nih ABC News ah a chimmi cu -"May ni 21, 2011 nih Zanlei suimilam 6:00pm ah hin Vawleicung ah lihnihnak fak piin a um lai i, thlanmual vialte cu an i ong dih lai."\nAsinain, khrihfa tampi nih cun an tuakning cang hi Bible ca he ai khat lo an ti. Zeicaah tiah cun, Zisuh tumthannak ding ni le caan hi Pathian dah tilo aho hmanh nih an thei lo tiah Bible caah achim. Mi cheunih cun Harold hi akum upa tuk cang caah akhuaruahning hi hngakchia bantuk ah alung akir thancang, adik ti lo an ti. Mi cheunih 'Nal Prophet' asi an ti.\nHarold Camping nih cun, "May 21, 2011" ni ah hin 'Judgement Day' timi Pathian Biaceihnak ni asi lai tiah achim. (Ch: ABC News, Wikipedia)\nPosted by Van Phung at 4:42 PM


Vawlei Cungah A Sang Cem Pa Le A Niam Cem Nu | Faiceu News\nInnpiMinthang le ZaanglekVawlei Cungah A Sang Cem Pa Le A Niam Cem Nu\nVawlei Cungah A Sang Cem Pa Le A Niam Cem Nu\nFebruary 1, 2018 Faiceu Minthang le Zaanglek 0\nThe Guinness World Records nih atu tiang i vawlei cung minung tuanbia ah a tung a sang bik le a niam bik an si lai tiah record a tuah vemi hna Sultan Kosen le Jyoti Amge cu Cawnninga ni ahkhan hmunkhat ah Egypt ram, zohdawh minthang Giza Pyramids an tlawngti tiah the ministry of tourism nih an langhter.\nEgypt Giza Pyramids An tlawn lio video\nAn Pahnih Konglam Tawi\nThe Guinness World Records nih vawlei cung minung vialte lakah a sang bik ah a chiahmi, “Sultan Kosen,” cu;\nA chuahkehnak Turkey ram, Mardin (December 10, 1982), kum 35 a si cang.\nA tung san 2.51 metre (pe 8.3) a si.\nA kedan size aa hrukmi, size 22 a si.\nKum 2013 ah Merve Dibo timi nu he an i um.\nThe Guinness World Records nih vawlei cung minung vialte lakah a niam bik i a chiah vemi, “Jyoti Amge,” cu;\nA chuahkehnak India ram, Nagpur (December 16, 1993), kum 24 nute a si.\nA tung niamsan ah 64 CM (pe 2.09) pe 2 luan fai te a si.\nUnau chuahpi a dang minung 4 a ngeih hna.


Rak Rel Ve Hrimhrim : Malaysia Ah Lainu Pakhat Nih Shopping Mall Thil Thlen Nak Chung Ah A Ton Mi – FIAKFAIROCK\nRak Rel Ve Hrimhrim : Malaysia Ah Lainu Pakhat Nih Shopping Mall Thil Thlen Nak Chung Ah A Ton Mi\nBy chin chin on April 15, 2019\nThil i thlen nak puanzar phen ah cun thil i hruk ( test ) dingin ka lut i , cu lio ah cun dawr vengtu pa pakhat nih cun thil thlen nak puan zar cu a van hun i a van hawn hramhram mi a si ko mi kha puan zar a tla sual lai ti ruang ah a tleih piak mi bantuk cun ai um ter . hi thil hi Malaysia , Nu thilthuam zuar nak hmun Wallis departmental Store ah a cang mi a si .\ncu ka hmanthlak cu facebook lei ah a rak phan colh ko ai . hi thil thlen nak hi nu ca lawng ah tuah mi a si lo maw ? a si lo ah rian tuan tu pa pawl zong cu ka ah cun ziah an duh poah in an luh khawh ve ne ? cun thil kai thlen lio ah a rak lut mi pa kha teh a ti sual mi cu maw a si tak ko ? a si lo ah a rak ti hramhram mi tu dah a si deuh hnga ? zei ti ah dah kha ka khaan ah khan a rak luh nak a si ne hnga ? cucu Pathian lawng nih a theih lai .\nkha pa nih a ka zoh dan kha a mit au hrim khan mifel a si lo ti cu ka theih khawh tuk fawn . ka taksa zong ai dawh ve tik ah a thli in a ka zoh tu pa a thinlung cu ka theihthiam khawh tuk ve fawn .\ncu hnu cun khua ka ruat i ka lung buai ngai . ka thin a lin ka ai puang , ka lung a mit i zei ti tuah ah dah a that bik lai tiah khua cu a phun phun ka ruat . complain ah maw a that lai zei tin dah ka ti hnga ti rumro ka ruat .\ndai tein ka um sawh ah maw a that hnga midang zong nih an ka hmu ve lem lo le ti ka ruat . a si nain\na si nain hi ti hin khua ka ruat than .\nnikhat khat cu hi bantuk hi ka fanu cung zong ah a tlung kho mi a si ti ka ruat than i a si nain nu nih cun zeihmanh chim rel nak nawl kan ngeih tung lo dai te a um men ding pei kan si ko cu ka ti ko ne lai maw ti tiang ka ruat than .\nsi hlah ee , dawr ngeitu sin zong ah va complain hmanh hmanh ning law sorry bak si ti hlei chim ding an ngei hlei fawn lai lo . a hnu lebang ah cun RM 1000 ( Malaysia phaisa Ringgit) te cun lung awi ter an ka timh sawhsawh i ka duh ve hlei lo . nu kan man hi phaisa RM 100 men in thlen ding a si lo .\nhi thil ka ton hnu ah hin nu thil zuar nak dawr ah pa pawl rian tuan nak poah ah cun ka kal ti lai lo\ntiah biakhiah nak ka ngei colh ve . hi ka thil post mi ruang ah hin ka nu hawi pawl nih hi bantuk thil nan ton tik ah chim ngam lo in um ve hrim hlah u ti ah cah kan duh hna .\nka ti sual ti men in na thil thlen nak room chung ah cun pa an rak lut lai i ka ti sual ti men in tleih hrem zong na tong kho ti kha rak i theih law ral tha tein nu na si nak kha dir pi tiah kan cah duh hna .\nNote : Hi kong hi a taktak a si i Malaysia ah a um mi nungak pakhat nih a ton mi facebook ah a tar mi a si .


R.I.P : Ralkap Nih Biatak Tein Phaisa Phalh In Rian An Tuan Ter Mi Pa Cu Fak Taktak In An Thah – Onlinenungak\nR.I.P : Ralkap Nih Biatak Tein Phaisa Phalh In Rian An Tuan Ter Mi Pa Cu Fak Taktak In An Thah\nKayin pine, Kamamaung myo ah October ni 9 zinglei ah ralkap pawl nih rian an tuanter mi khuabawi pakhat cu meithal he an kah i a thi tiah thawng theih a si. Ahmat (3) yatkuat khuabawi pa U Than Aung cu a ho ti theih lo mi minung pa 2 nih meithal in vawi 4 an kah i cuti an kah nak hmun bak ah cun a thi colh tiah tualchung mipi pawl nih an chim.\n“ U Than Aung cu a hlan ah cun inn 100 hruailawng a rak si. Cuti khuabawi a rak tuan cia cang mi cu ralkap pawl nih a rian an dinh ter i, U Tha Aung cu khuabawi an tuan ter mi a si. Zing nazi 8 hrawng Bazaar a kai i a rak lawi lei a inn hmai bak ah motorcycle thu mi minung 2 nih cun meithal he an rak kah tiah tualchung minung pakhat nih cun a chim.\n“ U Than Aung cu a hlan ah cun inn 100 hruailawng a rak si. Cuti khuabawi a rak tuan cia cang mi cu ralkap pawl nih a rian an dinh ter i, U Tha Aung cu khuabawi an tuan ter mi a si. Zing nazi 8 hrawng Bazaar a kai i a rak lawi lei a inn hmai bak ah motorcycle thu mi minung 2 nih cun meithal he an rak kah tiah tualchung minung pakhat nih cun a chim. Laikokekjournal


Ruah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo. – Hakha Cherry\nRuah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo.\nRuah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo. Congres ah 15,000 lak ding in an chuah pi ah khan Trump nih 30,000 tal cu a ti te ko lai tiah ruahnak ka rak ngei. Nain 15,000 lawng bak in min a thut tak ko.\nZiah hme Trump policy hi ralzam rem lo rumro in ai lak hnga tiah khuaruah har lo awk a tha lo. US ngaingai nih ralzam a kan lak lo ahcun ramdang nih cu tluk piin a ka la fawn hoi loh. Vawlei cung kahnak le dohnak a tam chin lengmang fawn. Kawlram hmanh ah kahnak le dohnak a karh thluahmah. Kanmah Chin state Paletwa peng zong ah kahnak a zual chin lengmang.\nNCA min a thu ciami KNU le RCSS zong ralkap he a can ahcun an i kap theu. CNF le Kawl ralkap zong hi a can chuah cun an i kap te ko lai. Kan ram hi tlangcung miphun kan caah cun a him taktak rih fawn lo.\nTihin Malaysia le Delhi ah Chin ralzam him lo bu in maw kan um peng lai. Kan upa te CRC le ACR, FRO pawl an lungrethei bak ko rih lai hih.\nMalaysia ah Chin ralzam 45,000 tluk kan um. New Delhi ah Chin ralzam 3000 tluk kan um rih. Kan caah RST innka a pit ti awk a si ko. Tukum nak in kunvoi ah RST innka a bi chinchin.\nA zei si hmanh ah Chin kan upa te hna nih US i bochan ti loin Australia, Canada, Britist le Europe ram pawl sinah Chin ralzam kan kong hi tam deuh in kan chim piak kho ulaw kan duh ko. Trump tla sehlaw Biden kai hram seh! Credit-Andrew Tum Tling\n2020 US Ramhun thimnak ah nang aho nih dah teinak aco lai na zumh?


NLD Chin Cozah: Mi Innlo Tampi An Ṭheh, Mikip Thinlung Zong An Ṭheh Chih, 2020 Hlanah Anmah Tein An I Ṭhet – Chin World News Evening\n“Phung ning loin khua nan dirhmi a si” ti ruang deuh bikah Mizoram ah Chinmi khuasaknak Saikhumphai khua cu khuathlang lei unau hna nih 2013 ah mei in an rak khangh dih. Chikkhat te-ah khua ningpiin vutcam ah aa rak i cang. Inn chungkhar tampi cu innlo ngeilo, din-awk le ei-awk ngei lo dirhmun in an rak um colh.\nThla-chiat a ruatmi kan Mizo unau cheukhat nih kan unau hna temtuarning cu an zoh kho ve lo––ban phar ding le ei-awk le din-awk chanh dingah an zuan hnawh hna. Asinain, cu bawmhnak chanh dingin a kalmi hna zong cu kan Mizo unau lila cheukhat nih lampi ah an kham hna i, hro le tlerh an tong. “Upadi cu upadi asi ko” tiah dantat an rak si i, Mizoram cozah le CYMA an hnu leiin a rak dir tikah zeite kan rak tuah kho cio hna lo.\n“Nan kan tuahtoning hi a hruhraang tuk deuh e” tiah khuachak lei Chinmi tampi lungthin a rak fak ngaingai. Saikhumphai khuami cu khuaza ramkip ah bawmhnak khonpiak colh an rak si. Phaisa a sing le a sang le a nuai in a rak chuak. Chinmi online biaruahnak cu Saikhumphai khuakhangh kongkau lungfahnak le zaangfahnak bia-hla nih thlakhat chung leng cu a rak zelh.\nPathian rianṭuantu Rev. Kilkhar nih Saikhumphai khuakhangh kong cu hla in a hun phuah, “Aw Zoram––Zoram Justino” tiah tlang ataar. Micheu nih “Saikhumphai khua Duahnak Hla” ti zongin kan ti thai. Hi youtube ah ngeih khawh le zoh khawh rih asi. https://www.youtube.com/watch?v=-tYMPXg9dDw\n“Hnam ding chuak tur nge, boral tur, khua in halsak tuartirtu nun-rawng, eitur silfen pek khaptute, in ti ang zelin rulh in ni ang. Rethei rapbeta zuahlotu, zuam zawng a piang nghaisatute u. Mi hausa leh Sawrkar eng pawh, azuahbik lawng revolution chuan..” ati.\n(Miphun a ṭhanglian ding maw atlu te ding. Khuakhangh a tuartertu a hruhrangmi nun, eidin le fenh-aih tiang a khaptu hna, nan tuh bantuk tein nan zun te lai. Rethei a zomhtaih i a zuahlotu, a dirhnawhtu poh maisam in sam a hmangmi, mirum, cozah le mizei poh, an zuah hna lai lo, revolution nih cun…)\nLaimi nunphung ah a murubik le a sangbik hi “thla-chiat-ruah” timi biafaang pathum te hi asi men lai. Pipu hna hi “thih hnu nunnak a um” timi a rak zummi an si. Hi vawlei an nunchung ah an tuahsernak a chiat tuk ahcun an thih hnuah an thla-rau nih mithi khuaah chiat le retheih zungzal in a zun ṭhan te sual lai, ti khi rak phan ngaingai dawh an rak si. Cu ruangah an thla nih thihhnu nunnak ah chiat a tawnte sual nakhnga lo “thla-chiat-ruah” timi biafaang hi rak i thawk dawh asi. Mi pakhat nih mi pakhat cungah zeitluk in fahnak le harnak a tlunter i khua asual zongah “a ṭha lai lo” timi khua kaupi ruah khawhnak, inn khawhnak le thla-chiat-ruah khawhnak lungput in an rak tei khawh tawn.\nLai lei khua tampi cu mipeem sathlai nih khua an hun peem hnawh hna tikah khuami nih inn le lo zalhpiak le tuaktanpiak hna a rak si tawn lengah hmeinu hmaipa hna an inn cungcih le an ngaidii hna thli le ruah nih a hrawh sual ahcun khuapi tein tlangrian i thawhin innlo remhpiak le innlo sakpiak nun a rak ngeimi miphun kan si. Mah le mah aa kilhkamhmi, mah le mah aa zohkhenhmi le aa bomchanmi miphun, mi cungah dawtnak le zawnruahnak lungthin a ngei i, thla-chiat a ruatmi miphun kan si tawn.\nNain, 20 August 2019 ah Halkha khuaah innlo reprai aa zalh kho ve huaha lomi, rethei deuh le mipeem sathlai deuh hna nih an neihchunh chawva tein an izalhmi inn le lo zakhat leeng cu Chin ramkulh NLD cozah nih hramhram in a hrawhpiak dih. Hi cozah a kai nakin “Lairam inn 400 hrawng a hrawhpiak cang hna” an hun ti. Chin cozah vuanci rual lawng siloin Chin ramkulh Vuncichok le a rian he aa seng tuk lem lomi Hluttaw Okkaṭha tiangin mi inn le lo ṭhehpiaknak hmun ahcun tlangrian thawhin an i thawh. “Zei ram talah mipi thimmi Chief Minister le Parliament Speaker tiang nih mi inn le lo hrawhpiaknak tiangah aa thawh duhmi hi an um el hnga maw?” tiah ka lungchung tein khuazaza khi ka ruat.\nInnchung um nunau le hngakchia zong kha mipuarthau deuh le palek pawl thazaang hmangin inn leng ahcun an hun rawt hna, an rawlchuannak tappi lungthu le an ihzaunak le khuasaknak inn le lo cu lamcawhnak sehpipi in an ṭheh thluahmah. Ai! zoh ngam khi ati lo. “Mah hi saram lungthin maw an ken hnga..” tiah mi pakhat cu lungfak in comment khi aṭial. Maw ka nu! cu reru cu aw! tiah mi pakhat cu lunghno ngaiin a tap. “Thla-chiat-ruah nun a pel zong pei an put khawh ti lo hi, a bawi ballomi bawi” tiah mi pakhat cu tahhamang in a phunzai. Mi pakhat nih, “ramphong a kang, sahngar akut a bengh ti kan chuak ko hih” tiah lungnuam lo ngaiin ca khi aṭial. Mi pakhat nih, “an lengphaw lawngin democracy, an chung lungput cu ralkap uknak mentality asi rih ko hih” tiah a hun ti.\nInn le lo an ṭheh cuahmahmi hmanthlak le zukcawl cu an hung thlah thluahmah hna i ka mitthlam ah a hung lang dutdutmi pakhat cu “phung ning loin khua nan dirh” ti ruang deuhah Saikhumphai khua ningpiin an rak khanghpiak dih hna lio i mei a kangh cuahmah lio mitthlam kha a hun si. “Mah lioah zeitlukdah kan lung a rak fah, zeitlukdah khuaci kan rak muih, zeitlukdah ramkip um Laimi nih bomhnak kut kan rak samh..”–––lei khuaza Laimi sinah kan caṭial le kan tlangau bia le hla vialte kha a tharin pakhat hnu pakhat an hun lang ṭhan.\nChikkhat ah biahalnak pakhat lungchung ah a hun isem. Kawlrawn ah lothlomi le rethei sifakmi a dirkamhtu (land rights activist) nuralṭha Naw Ohn Hla bantuk. India ah lothlomi le rethei santhlailo hna a aukanhtu pasalṭha Prof. Yogendra Yadav bantuk. Khuachakmi hna an ram in ṭhawl le doi kan tong hna i, inn le lo kharpiak kan si lio caanah kan hmai ah dirin a kan dirhkamh tawntu (Mizo human rights activist) nusalṭha Pi Ruatfela Nu bantuk kha Chin miphun nih hin kan ngei ve rih lo dara, ka hun ti. Tutan ah kan miphun ah a bau ngaimi pakhat a um khi a hun lang ngaingai.\n“Phunglo in a ummi cu phung ningin dantat phung an si” timi zon ahcun kan i khat dih. Dingthlu Lalrel nun cu fek tein dirpi ding asi tawn. Dingthlu Lairelnak a ṭhawn lo ahcun democracy zong a nung kho ngaingai tawn lo ti cu zapi theihmi asi. Cozah dirhmun ah dir ve ahcun thil zeimawzat hi cu hrial lo khawh loin kan tuah ve ding cio zong asi men lai. Nain, mipi he cung le tang an i pehtlaihning le an ibiakchonhning ah, khua an khanning le thil an tawlrelning ah, dantatnak phung an kalpining le mi an tlerhkhonning ah “ralkap cozah chan lungput muisam phun a hun lang tuk deuh, a Lai lungput deuh lo i a Kawl le a Vai lungput tuk deuh, thlachiat zawnruah neemnak lungthin a hun tlawm tuk deuh i, nun a hruhrang i a hun puarthau lungput tuk deuh..” tiah mitampi nih ruah le hmuh a hun si. Mi cheukhat nih “Chin ramkulh cozah khuakhan tawlrel thiam loning haangkha kan ding dih ko hna hme hi” tiah chim le phai a hun si.\n“Kha inn ṭhehpiakmi chungkhar kha khoika hme tuzan hi an hei lawi hnga..” tiah khua a kan ruahter i lungthin nuam lo ngaiin zan an kan ihter ko. Chin vuanci pakhat nih “innlo ṭhehpiakmi hna nih anmah tein thianh-hlimhnak ṭuanvo zong an i lak chih rih lai” a timi hna theih chap ahcun “cu rere cu aw!” tiah lungtum nih a nenh hna lioah thingtan in tukchih pei asi hi, tiah lung a ṭha kho hrimhrim lo. Saikhumphai khua duah lioah hlaphuahtu Revd. Kilkhar nih tutan Halkha inn hrawhnak hi hmu ve sehlaw zeitindah hla a phuah ve hnga, ti zong kha ruahawk a hun umter.\nKawlram ah Acozah pakhat an term cu kum nga lawng a si. Hohmanh hi zungzal in an bawi ṭhutdenh a hmun peng theo lo i an bawi peng tawn lo. Tulio chonhbiak khawh lomi bawi tampi zong kha zaraan misawhsawh bang lam kamah an i chawhvah caan hna khi a hei phan ṭhan te ko lai. Cucu zauk phung nih a kalpimi asi ko i ram tampi ah kan hmuh ciomi hna an si. Zungzal in a hmun dingmi cu “mipi” lawnglawng hi kan si. Tutan ah inn ṭhehpiakmi hna mitthli an tlakter lawng siloin mi tampi lungthin ah zungzal a tlau kho ti lo dingmi hmape tete an chiahta chih––democracy ram ahcun a poi hringhran.\n“Upadi cu upadi asi ko” tiah kan laihritlai hna khuasaknak Saikhumphai khua an rak khangh lioah ramkip um Laimi lungthin nih a rak tuar ngaingai. Tutan ah Hakha inn le lo hrawhpiakmi hna lawng an mitthli a tla lo. Mah um tein a um komi rili ral ummi zong kha umkhua nuam loin a chiah cio hna i mi tampi lungthin cu a zawt tiangin a zawt. Kawlram hmun dangdang ummi lungthin zong Hakha inn le lo an khuai i an ṭheh bang an lungthin a khehkhuai hna i a va ṭheh chih.\nCucaah tutan hi NLD Chin cozah nih lamcawhnak sehpipi hmangin mi khuasaknak inn le lo a ṭheh lawng asilo, a hruhrang deuhmi tuahsernak le an khuakhan thiamlonak nih NLD mee a rak pemi hna le dai tein a ummi mikip thinlung zong kha a va ṭheh chih caah 2020 thimnak hlanah mipi thinlung in anmah tein a hlankan in an i ṭheh lawlaw cang bantuk khi a hun si. Credit: Salai Vanlianthang Cinzah\nDr. Pari: Kan Facebook Ah Baibal Cacang Aa Tarmi Lawngte Kan Si Ko Caah Kan Lung Tu Sau Deuh Seh


Doctor Nu Pakhat Nih Trump A Ti Mi Cu A Fak Bak :Hruh Si, Hrokhrol Si, Lihchim Si A Ti Bak Ko – Chuncha News\nSocial media pawl nih Doctor nu nih a chim mi video cu an rak post I suimilam pakhat ah million minung nih an views manh.A ruang cu Trump le a chungkhar kong fak taktak in aphomh hna ruangah asi.Hi video tawi te hi special ngaingai zong in an post loh,Facebook an rak tar sawhsawh men ko .Sinain caan zeimawzat a rau hlan ah million minung bak in an views manh ruangah Media pawl nih ABC newsa ah athar in an rak tar tthan.\nA chim mi cu American virus lakah ṭihnung cem .US ram chung i coronavirus kong thawng diklo tam bik a phawzamhtu cu Trump te pafarual an si, ti si ko hih. Hruh si, hrokhrol si, lihchim si, an pu Lih nih mainstream media pawl Fake News a hei ti ve hna i mihrut a hnuzul vialte nih thawngpang dik an thei kho ti lo. Thawng diklo lih rumro tu a barh ciammam hna i coronavirus nih a bualh in a bualh chihmi ram ah an ichuah.\nThawngpangdang<<Coffee tiang zong telh in tliang le thaw in, Standard um taktak le thianghlim tein tuahmi King-Fast Food cu, tuzarh teni (First August) ah onnak kan tuah cang lai. Kan on ni cu 12-3 pm kar cu Buy one free one ( Pakhat cawk ah pakhat chap, Minung pakhat nih Burger 2 cawk i, pali co asi lai). Credit: J. Khua uk\n2020 Thimnak Ah MP Ah Thim Tlakmi Hna (Dal Khatnak) . 2020 Chinram thimnak cu CNLD le NLD i zuamnak deuh ah ruah cio mi a lo. Tedim-Tonzang peng bel ah cun ZCD le NLD i zuamnaktu si dawh a si. Aho dah a ra lai mi kum 5 chung caah Chinmi le Chinram caah a ttha bik lai timi keimah pumpak hmuhnak sawhsawh ka rak langhter. MP ah an tlingte hrimhrim lai tinak si lo in, a ra lai mi kum nga (2020-2025) caah MP ah thim ding ah an ttha dom lai tiah pumpak hmuhnak rak langhter sawhsawh mi tu khi a si.\nVP Henry Van Thio :Jessie pa nih thimnak ah a luh tthan tikah a lungtling lo mi tlawmte cu um pah dawh an si. VP a hmu tthan sual lai lo i, MP sawhsawh in a um sual lai ti khi, an phanpiak mi cu si dawh bik a si. An dawtnak bia ti khawh a si. Jessie Pa nih VP a ttuan kum 5 chung ah Chinram ah a tuahtami a kutneh a tam ko. Tuah ding ah saduh a thahmi le pehzulh ding zong a tang liangluang rih timi zong hmuh khawh a si. Biana ah, Bungzung mirang vawlei sernak, Nawi tidil le Vuichip tlang vanlawng ttumnak tbk.\nCucaah 2020 thimnak ah thim tthan ding ah zakhat ah zakhat bak aa tlak mi Lai pasal ttha a si. VP a si tthan lai maw?? Minister rian maw an pek lai?? Amyotha Hluttaw ah rian pipa tak maw an tlaihter lai?? MP sawhsawh in dah an chiah lai timi bel cu aho hmanh nih chim chung awk a ttha hnga lo. 2015 lio zong ah aho nih an rak chim chung khawh cio?? A fiang pahmi bel cu, 2020 thimnak ah a tlin tthan ahcun VP a si tthan ti lo sual hmanh ah, NLD nih Kawlram cozah an tlaih tthan ahcun VP a rak si balnak huham hmanh in rian tampi a ttuan khawh rih lai tiah zumh a um. A bik in Thantlang peng i amah he aa cuhmi MP hna nakin a let in Thantlang peng caah le Chinram caah rian a ttuan khawh deuh suamau rih ko lai. Cucaah thim tlak taktak a si.\nSalai Myo Chit:Kanpalet in Amyotha Hluttaw caah CNLD in aa cuh dingmi mino a si. England ram in Master a dihmi a si. Cho miphun le nunphun kong zong Mirang holh in cauk a ttial i, Chiang Mai University nih an chuahpiak.\nKanpalet peng caah siseh, Chinmi caah siseh, Kawlram federal hmuh khawh nakding caah siseh a chimrel kho ngai ding pasal a si. Kanpalet peng i amah a zuam cawhtu MP hna nak cun Kanpalet peng caah le Chinmi caah santlai a si deuh lai tiah zumh a um. Kanpalet peng ummi hna nih khurkhua fak deuh in an ruah ahcun MP ah tlinter tlak bak a si.


Kan-Ta-Ya Khua Motor Pahnak Ruang Ah Mi Pakhat A Thi\nTCP-Kalay| 2017 November 16| November 15 chun, Kalaymyo peng Kantaya khua ah ke 12 motor nih motor cycle a pah i mi pakhat a nunnak a liam. Cycle aa pherhmi a hawipa zong fak ngai in aa khawng tiah kan theih.\nAn i pah cangka motor mawngtu nih a tlik tak hna.\nA thimi pa hi Kalaymyo peng Qhu-ma khuami Daw Hnin Yi fapa ngeihchun Mg Pyih Sone Tun a si. Mithi pa a nu hi October 4 ah zen (Lephiat) zawtnak a ngeimi a si i mithi pa a nupi zong fa a pawi lio mi a si. A hawipa Mg Kyaw Min Tun zong motor nih a ke ah a rial chih i sii-inn ah tu hi a um ve tiah thawng kan theih. +++


Texas state San Antonia ah President thimnak ah vote fir le vote fir bawmh ruangah – The Cherry Par\nTexas state San Antonia ah President thimnak ah vote fir le vote fir bawmh ruangah\nRelchap hrimhrim ve hmanh, Democrats pawl nih Senate le House le White House an control khawh cang caah simple majority (50%) nak ram deuh in tuah khawhmi upadi phung le lam poah cu an duhning in an ser cang lai. Democrats cu liberal ruahnak a pommi an si caah Liberal ruahnak agenda bill tampi cu house le senate ah an chuahpi lai i an fehter cang lai.\n← Laimi Kan Luan Deuh Tawnnak\nJoe Biden President A Si Lai Ding Cu Tihnung A Si Cang Ko →


Ralhrang Nih ASEAN Palai Nih A Hal Mi Thil Kong Ah El Nak An Tuah – HRINGDILDEL LAIRAM\nRalhrang Nih ASEAN Palai Nih A Hal Mi Thil Kong Ah El Nak An Tuah\nASEAN nih Myanmar ram buainak vialte remh dih an timh mi cu, hmual a nei ding in a ho poh nih ruah viar a si nain a taktak remnak a rak phan cang lai tiah ruah a van si hnu tu ah cun ralhrang ralkap lei nih a rem an ti than hoi ti loh tiah thawng kan theih.\nASEAN palai nih cun Myanmar ram a luh ding a si ko ah cun rampi ruahnak petu Daw Aung San Suh Kyi ton htimhrim a duh nak kong cu ralhrang pawl sinah an chimh hna sinain cu an chimh mi hna cu ralkap lei nih cu bantuk cu thil si kho lo mi a si phunglam kalh bak a si tiah ASEAN palai cu November 3 ah fiangten a chimh cang.\nRalhrang ralkap nih cun “ buainak a nei cuahmah mi ram cu zei bantuk pawl komh an si ah zei bantuk ram an si ah zei bantuk palai an si zong ah ton htimhrim an ngah loh. Cucu zei bantuk ram zong nih phunglam kalh in an ton ter cio hna lai loh.\nCuruangah cun kan mah zong nih buainak a nei cuahmah lio mi cu ramleng pawlkomh he i ton kha a rem kan ti bak loh” tiah ASEAN palai pawl cu an theihter hna. Ralhrang ralkap nih cun rampi ruahnak petu Daw Aung San Suh Kyi cu rampi nawlneih nak an lak hnuah Case 11 bak te an orhter i, Case an orhtermi pawl cu Court ah ceih cuahmah lio a si.\nHi bantuk a si tikah ASEAN Myanmar palai Yusof cu Myanmar a luh khawh lo ding in zumh a si rih i zeitin dah ASEAN le Myanmar karlak ah thawngpang hi a um rih lai timi kong cu vawlei cung khuaza ram kip nih an cuanh cio mi a si. Ralhrang ralkap lei i lungthumh hnu tolh an i tim hlei loh i ASEAN palai cu Daw Suh Kyi tonter an tim loh lawlaw. ASEAN palai deuh belte hi a thinlung i thlengin Myanmar a lut thotho ko hnga maw aw timi cu theih khawh a si rih lo.\n← A Lung A Dong I, Vawlei Cung Nun Kan Huam Ti Loh Tiin Mah Le Mah Nunnak Lak Ai Tim Mi Nufa Hna Cu An Chanhchuah Lio Hna I Rak Zoh Ve Hmanh (+video)\nGood News: Matupi I I Kahdoh Nak Ah Ralhrang Tam Tam Tak An Thi →


A voi 3 nak hrawng ka van zuam chih khin cun a mitthli kurkur in a tla. Zeiti awk ka theih lo ah, “ing chih ko, a fak thai lai lo” ka hei ti. A fah a celh lo tuk ah a ihnak cu ai mer pah lengmang le kan ke lei ah kan lu kan hoih diam. Cu zong ah cun a si kho hlei lo. Ka thlan fim zong a chuak dih cikcek. Ka ba taktak khi a si. Mak ding le ka siang ve lo. Ka zuam chih. Minute 30 tluk kan I sual hnu ah ka van pemh put ko. A mah zong a hrum bak in a hrum ve. Virgin kan hei ti lengmang mi khi a nuam deuh hlei lo, nain lung cu a hmui hrimhrim teh. Vaurawngpar


BREAKING: Trump cu Martial Law chuah dingin Ruahnak Pek a Si Cang – Kawltu Team\nBREAKING: Trump cu Martial Law chuah dingin Ruahnak Pek a Si Cang\nGeneral Michael Flynn nih President Donald Trump cu martial law chuah i, Joe Biden he an i phomhnak swing state timi battle ground state poah ah a thar in thimnak tuah dingah ruahnak a pek.Newsmax nih General Michael Flynn interview an tuahmi ah “President Trump nih rianrang tein martial law chuah sehlaw battle ground i vote thlaknak seh, voting machine vialte la dih hna seh, ralkap nih white house le Federal zung vialte cong dih hna sehlaw Joe Biden lut kho lo ding in tuah hna seh, mah hnu ah battle ground state poah ah a thar in thimnak tuah seh” tiah ruahnak a pekmi cu interview ah a chim.\nDemocrats nih Governor an tuannak le Major an tuannak hmun cheukhat ah hin vote firnak le hrokhrawlnak tampi a um tiah an zumh. Inn cio ah vote an kuat hna, aho nih thimfung a thlak timi hngalh khawh a si lo. Chek khawh zong a si fawn lo. Citizen a si lomi zong nih rak thlak khawh a si, micheu inn ahcun cabawm in vote voi hnih le voithum tiang an kuatmi hna zong a um. Mi thi ca min in vote kuatmi cabawm zong a um ti a si. Vote thlanak seh hrimhrim hi a hlan tein Joe Biden caah software rak tuah hna sehlaw a dawh tiah an chim. Source: Salai Lairamthang\nRelchap:US Cozah Budget le Stimulus Check: Cozah Budget le Stimulus Check: US congress palai pawl cu tuzan hi zantim tiang meting tuah dawh an si. Coronavirus relief bill $900 billion lawng si loin cozah budget thar zong tuzan ah thlak piak hrimhrim an hau. Cozah budget tuzan i an thlak khawh lo ahcun tuzan zan suimilam 11:59:59 ahcun Government shutdown timi, Federal cozah zung vialte khar dih a si lai.\n← Thawngpang Thar: US Cozah Budget le Stimulus Check\nTrump le a Nupi nih 2020 Christmas official Photo dawh tak tak in an i Thla →


Chin Community in Norway | Archive | Articles in Chin, Burmese and English\n‘Articles in Chin, Burmese and English’ Archives\nAuthor : ccn Published: July 7th, 2016\nChin mi kan tuanbia zoh tikah Khrihfa kan sinak nih a kan thanchopi ti cu fiang tein a lang. Phundang cun, kan biaknak nih a kan thanchopi. Chin ram ah 95% cu Khrihfa biaknak kan si ticu zapi nih zumh le cohlan asi. Cunih a langh termi cu, Biaknak ah kan i funtom kho bik i kan lung aa rual biknak cu biaknak nih a hrihhruai mi cawlcanghnak ah hin asi. Asinain, Chinmi kan i tthenttek dihnak le kan i dohkalh dihnak a hrihhram kan zoh sicun; Khrihfa kan sinak, kan biaknak ruang thiamthiam ah asi. [...]\nBiaknak Zalonnak Muru: Dawtnak, Inkhawhnak le Tthatnak\nAuthor : ccn Published: July 6th, 2016\nBy Sui Tha Par T. Hnin (Egersund) Photo: Facebook Pathian nih a rak sermi minung, minak, mirang, mingan le miniam, miphun tampi kan si bantukin, kan ruahnak, kan phunglam, zumhnak le biaknak leiah aa cawk mi kan si. Kan biaknak le kan zumhnak cu i dang ko hmanh uh sih law, kan biaknak a hrampi a muru cu dawtnak, inkhawhnak le tthatnak asi. Khrihfa, Muslim, Buddhist, Hindu, Jew kan si zongah kan muru cu aa khat dih ko nain zeiruangahdah kan muru aa khah buin, vawlei cungah buaibainak a [...]\nBiaknak zalonak muru: DAWTNAK, THATNAK LE INKHAWHNAK\nAuthor : ccn Published: July 5th, 2016\nBy Mang Bawi Lian Photo: Facebook/Mang Bawi Lian Khrihfa kan sinak ah hin zeidah a biapi bik tiah bia pakhat in i hal cio usilaw zeidah kan papek cio hnga? Minung pakhat cio kan chimmi aa dang cio hrimhrim lai. Laimi mi tam-u cu kan kum rop in Khrihfa kan i cannak a si cang i a biapi bik tiah kan ruahmi thil pakhat asilo ah pahnih-thum cio chim hi kan i harh lem ti lai lo. Saduh kan thah bik mi thil kan chim cio lai. Cu chungah mi tambik ruahnak le lungthin in a chuak colh ding mi cu [...]\nNorway Online Thawngpang Relnak A in Z\nAuthor : ccn Published: June 15th, 2016\nA 9310.no - Sørreisa ABC Nyheter - Oslo Adresseavisen - Trondheim Aftenposten - Oslo Altaposten - Alta Agder - Flekkefjord Agderposten - Arendal Akershus Amtstidende - Nesodden Andøyposten - Andøya Arbeidets Rett - Røros Arendals Tidende - Arendal Askøyværingen - Askøy AuraAvis - Sunndal Aust Agder Blad - Risør Avvir - Karasjok og Kautokeino Avisa Nordland - Bodø Avisa Sør-Trøndelag - Orkanger B Bergensavisen (BA) - [...]\nAuthor : ccn Published: March 7th, 2016\nPhoto: Facebook/Zing Hlawnceu By Bawi Tha Zing Keimah ka rak umnak khua cu Hakha asi. Hakha ah hawi tampi ka ngei. Kan in chak ah ka pi a um, i kan in hmai ah ka pi a dum a um. Hakha ahcun, ti na kholh tikah inn lengah na kholh hau. Kawl tampi an um. Hakha ahcun khuhlu tampi an um i, hmathak he toh a thaw. Cun rawl kan ei lai tikah meh a um lo cun, buh le chiti lawng ka ei ko. Hakha ka um lioah cun, Zion Biakinn ah ka rak kal tawn. Sianginn ka rak kai tikah cun, kan sayamah pawl [...]


UN Tonnak Ah China Nih Myanmar Kong Cu Chim Lengmang Ti Lo Dingin An Ti\nMain Editor June 22, 2021 Leave a Comment on UN Tonnak Ah China Nih Myanmar Kong Cu Chim Lengmang Ti Lo Dingin An Ti\nUN Palai pawl tonpumh nak ah Myanmar kongkau an chim chih lengmang mi hi Tuluk nih cun mi asimh tuk cang UN palai pawl i ton nak ah hin Myanmar kongkau cu chim rel than lengmang lo dingin Tuluk nih an duh nak cu an langhter.\nTuluk nih cun Myanmar ram cu an buai liopi a si i, an buainak siamrem dingin asi khawh chung in an zuam ve cuahmah ko. Cu lio ah kannih nih kan duhpaoh in khua kan khan piak lenmang mi hi cu\nram buainak hi that lei panh loin buainak tu hi a lingsa chin kho mi asi, Curuangah UN tonpumnnak fatin te in Myanmar ram buai kongkau chimrel lengmang hi cu ngawl cang ko hna uhsi tiah Tuluk UN palai Chen Xu nih cun bia tung adirh. Asi nain,UN Human Rights Council Chairman a tuan lio mi Nazhat Shameem nih ,Tuluk nih ngawl dingin ati ruangah Myanmar kong ceih nak hi an ngawl lai maw ngawl lai lo ti mi cu neh hnu ah biachah nak aum te lai tiah achim ve.\nA tu lio dirhmun ah cun UN bukom kip ah Myanmar ralkap nih palai an thlah kho lo i, UN kut tang i aum mi WHO, ILO le FAO pawl hna zong ah Myanmar palai fekfuan an um kho rih lo. cu ruang ah cun UN nih hin biakhiah nak felfai angeih/ atuah ahau.\nAtu tan UN palai tonpumh nak an ngeihmi ah Myanmar ram kong an chim mi chung ah hin rel ram 119 nih Myanmar ralhrang sinah ralthuam zuar lo dingin an lung atling i ram pakhat lawng nih a dokalh. Ram 36 cu khawika hmanh ah vote pek loin an um. UN nih hin ram buainak aremh chunh tikah hriamnam a hmang bal lo nain, dantat nak tu an pek ton, cun an bu chung in an hlon hna, bia in an nor tibantuk in an tuah i cupawl zong cu hmua a ngei kho ve ngaingai mi a si. Credit\nKawl Ralkap Nih An Hman Mi Tluak (Strategy) Mipi Nih Kan I Fian Dingah Abia Pi Tuk Mi →\n← Phyu Phyu Htwe Nih Kinmah Bawmhnak Pek Mi Live Thlah Mikong Ah Khuami Buainak An Tong Ti mi Kong ah Amah nih Achim Ve Cang


Ralhraang nih mipi thimmi cozah nawlngeihnak a kan chuh bakin a lehrul kho mi cu – The Cherry Par\nRalhraang nih mipi thimmi cozah nawlngeihnak a kan chuh bakin a lehrul kho mi cu\n← Breaking News; Mindat ah an i Kap, Ralhrang pathum an thi!\nThantlang Relief Le Reconstruction Committee An Dirhmi Cu Mipi Nih An Cohlang Kho Lo! →


A Mak Kho Tuk Ee! USA Ramah Tuanbia A Um Ballomi Kan Tial Cang Lai! – Chin 11 News\nA Mak Kho Tuk Ee! USA Ramah Tuanbia A Um Ballomi Kan Tial Cang Lai!\nTrump Dirkamhnak Washington, D.C ah Tawnnak An Ngei Lai. Hmaizarh zarhte ni ah Washington, D.C ah Trump dirkamhtu dihlak tawnnak an ngei lai. An Ropui tuk cang lai. Millions Millions kan i tawn hna lai an ti cang. Cucu nihin ah an chim.\nUSA ramah tuanbia zong a um bal lomi kan tial cang lai an ti. Republican party cu mipi caah a dir ngammi le zohchunawktlak kan si lai. Adikmi lam ah kan kal lai. Nan umnak cio in rak ra cio u an ti. Democratic party nih kanmah long kan hrawkhrawl lo, R pawl zong an hrawkhrawl ve ko an ti cucu kan duhbak lo an ti.\nAnmah bantu party kan si lo an ti. firhmang Pathian atih lomi le, vote fiar ahmangmi kan si lo. Kanmah cu USA dihlak ai rual dih in a kan Covo kan ngei dih. Khrihfa biaknak nih USA a sermi ram a si an ti. Dinfelnak kan duh, Pathian abiami ram kan si. Phaisa kan ngeilo nain kan kal cio ko lai an ti. Hika ah hin kalnak le theihternak cu a si lai. https://trumpmarch.com/\nRightside news ah. Fox news nih live an thlah lioah minung thong 36 nih an zoh lioah, Rihtsidenews cu tong 250 nih an zoh. CNN le a dang news pawl cu a zohtu an tlawm tuk cang. Dinnak cungah teinak a um. Raltha tein kan kalah cun teinak tung kanlak khawh lai. Pathian sinah Teinak cu a um. Catialtu: Joseph Thawng Z Ting


Laitlang Leiah Ralhrang Motor Tam Tak Tak A Kai Than - TIMES OF CHIN NEWS\nLaitlang Leiah Ralhrang Motor Tam Tak Tak A Kai Than\nRalhrang motor 30 in 40 kar cu Kalay in Lai tlang lei ah a kal. Kalaymyo in ralhrang motor 30 in 40 kar cu nihin October 11 zinglei suimilam 7:30 hrawngah Lai tlang lei ah a kai tiah khuami hna nih an chim. Cu ralhrang motor chung ah cun facang tun bantuk le thilthuam sawh in palik le ralhrang zong an i tel. October 9 ni zongah Lai tlang lei ah ralhrang motor 15 leng le Tank motor pahnih a kai tiah Zalen nih a tial. Credit: The Chin Post\nRelchih >>>>> Atulio Ka Lemh Duh Lo Ngaimi Bia Chawkvai Hna Thantlang khuapi an chuahtak hnu ah khuachung ahcun kahding asi loh timi le tlangcungmi dihlak hmunkhat te ah ral kan tho ttung lo ahcun daitein um hi attha deuh, Kanmah lawng cun zeitindah ral cu kan tei khawh lai timi bia siphainak aum pah len, Keimah sin zongah achimmi an um pah, politics le raltuknak lei athei lomi hna an bia hi cu ka ngaipiak duh lem hna loh, Biadangtu ah kapial pi hna, Asininain, mifim le cathiam pipi nih bia si anphai ahcun fak nawnin ka el ve ton hna.\nKanmah nakin thazaang atthawngdeuhmi ral kantuk tikah ralkap thazaang kha, kan tthencheu hmasa hna ahau, Cuhnu lawngah ral kha kan tei lai, Cutin va tthencheukhawhnakding ahcun khuapi ah vakah khi ahau, Khuaipi ah kan kah hnatikah khuapi humhimnak caah ralkap thazaang tampi hman ahau colh, Khuapi an veng khawhlo ahcun uknak kha arawk colh ve lai, Hiruang ahhin ral pawl nih uknak rawk kha, an ttih tuk caah khuapi humhim hi abiapi tukah an chiahnak hi asi, Khuapi an humhak tikah ralram ah akaldingmi ralkap thazaang tampi kha azor i, ralkap thazaang kha aitthencheu cang, Culio te cu caanttha kan lak i kan tuk hna ahcun teinak lam aum ngai,\nAtulio kahdohnak kan zohtikah cuhlanbantukin ralhrang pawl hi tlangcungmi umnak ah thazaang an chap kho ti loh, Aruangcu; PDF pawl nih Kawl khualipi tampi ah ankah hna tikah,’ cu khualipi humhak ding ahcun ralkap thazaang tampi ahman hna caah asi, Kan Chinram zongah ralkap thazaang an hunchap kho lomi khi khuapi vendingah ralkap tampi achiah hna caah asi. Cucaah khuapi chungin kan kah khawh hna khi an thazaang kan tthencheunak hna ahrampi khi asi. Cucu kan theih ahau,\nNihin kan dohmi ral hi ‘defence war’ IKHAMNAK RAL asi. Hihi kan theihlo ahcun saram ruahnak tlukhmanh kan si lailoh, Arpi nih afa le ahruai hna lio ah amahnak in aletin angandeuhmi Uico le Vok nih afa seh piak antimh tikah thih ngam in acol i acuk ve hna, Khi tin ava cukmi hna khi ikhamnak ral adoh mi asi, Vok le Uico aum sawhsawh ko mi hna khi Arpi nih ava cuk bal hna loh, Anunnak arak hnursuangmi hna tukha ava cuk hna, chimduhmi cu; saram hman nih ikhamnak ral adoh ahcun minung asimi rilmal mi nih ikhamnak ral kan doh ve lo ahcun Saram lungput hmanh kan tluk loh tinak khi asi.\nAcunglei ka bia ah luttthan ninglaw upa lungfim pipi ah ruahmi hna le cathiam mi hna nih raltuknak strategy theih loin azai mi hna nih zei atheihlo mipi tamtuk lungthin nan hrawh nan zor ter hna, Hihi kan miphun dernak virus ngan taktak asi tikha nanphilh lo ah attha lai,\nAngaite ti ahcun Saram hman nih amah aivennak ikhamnak ral adoh, Minung asi ko mi nih mah ikhamnak ral hmanh kan doh ve lo ahcun Saram lungput hmanh kan tluk hnga loh, Nihin kan dohmi ral hi ‘defence war’ mah ikhamnak ral kan doh tihi kan lungthin ah hrenhchih ahau, Culo ahcun vaivuanh lam zawh sual afawi ngaite,


Trump A Sihni Pa Cu Bia A Chim Lio Ah A Thlen Cu Tisen Bak In A Chuak – Chin 11 News\nTrump A Sihni Pa Cu Bia A Chim Lio Ah A Thlen Cu Tisen Bak In A Chuak\nTrump a Sihni Pa thlen cu thisen bak in a chuak deng an ti. A umnak hmun hi a sen duhnak a si caah a nak in a lang an ti. A thlen cu a hnawk cawk bak lo ti si.\nMah hi achim lio ah khan a chim bikmi cu “US kan voting system hi Venezuela rammi 2 nih an neihmi company nih a sermi asi, cu hna 2 zong cu mirum George Soros he business partners an si” tiah a chim.\nUS nih vote counting system a hman mi hi Dominion Voting system ti asi. Mah hi Software le harware hna cu 2002 kum ah khan Toronto, Canada ram ah an rak ser chuahmi asi.\nGuliani nih a chim mi hi Smartmatic timi system asi i, Dominion Voting System he aa ral kahmi – competitor company an si. Ai palh cikcek. Credit: Salai Biak\nRelchih Ding Caah: Salai Biak nih ca a tialmi ah Salai Bawi Lian Mang nih a tangah Comment a tuahmi hi, theih phu le ruahphu bak a si ko.


Khampat Sizung rianṭuantu cungah a cangmi cu a poi tuk hringhran – Chin World News Evening\nKhampat IPRD nih tuni ah Khampat sizung ah rianṭuanmi pakhat kum 27 sinah COVID-19 zawtnak hmuh a si tiah a taar. An hmuhnak hi Khampat khuapi lakah a himnak bik hmun a si. Khampat ummi biatak tein kan iralring a herh cang. Ralring tein um cio hna usih!\nCOVID-19 positive an hmuhmi pa hi sizung inn leng tibntuk inn thiantu (lam tibantuk a thianmi)a si i mah hi zaan ah rian a ṭuanmi a si. Amah hi a dam lo ning cu hitihin a si. A cumpi, hnapchuak, taksa nuamh loin a um i, COVID-19 antigen (RDT) test in a zawtnak an check tikah Positive a si tiah theih a si.\nAtu hi Khampat sizung ah Quarantine in chiah a si i, a rianṭuan ṭimi hawi vialte le amah he naihniam ah a ummi vialte le rianṭuanmi hna umnak pawngah Quarantine in an chiah hna tiah theih a si. I ralrin ngaingai aherh.\nA chungkhar hna cu Kanan C’ Group School Quarantine Centre ah Quarantine in an chiah dih hna i zawtnak a ngeimi pa hi Kanan khuami a si tiah theih a si. Khampat ummi i ralrin ngaingai a herh. Leng kan chuah zongah Senitizer le Mask i huh le i ken philh hrimhrim hna hlah usih. Chirhchan: IPRD Khampat


Indonisia ah ralkap lut ding mi Nu hna hi Virginity test aherh ti lo”Kutdong 2″ sawh piak tawn cu ahau ti lo, – Kawltu Team\nIndonisia ah ralkap lut ding mi Nu hna hi Virginity test aherh ti lo”Kutdong 2″ sawh piak tawn cu ahau ti lo,\nThe Chief of Staff for the Indonesian Army nih an ram ah nu hna cu ralkap lut ding an si ah cun, virginity test tuah piak tawn khi asi, atu ah cun mah bantuk Virginity test aherh ti lo tiah anrak phuan cang, Indonesia nu hna hi ralkap ah an lak lai ah hin, Nu hna cu Virginity asi le si lo test tawn khi asi, mah kong hi Human Rights Group hna nih anrak soisel ngai ngai tawn, mah caah cun atu ah cun Virginity test herh ti lo in lut khawh asi cang tiah thei asi.\nDoctors hna nih Nu virginity anrak test ah hin, kut dong 2, “Twe Finger Test” tiah Nu thilri cu kut zung 2 in anrak sawh/thun piak khi asi tawn, mah bantuk in virginity ah passed asi lo ah cun ralkap ah luhter khawh asi lo, New York-based human rights group Human Rights Watch (HRW) hna nih “two-finger tests” hi 2014 in anrak soisel piak cang khi asi tiah news site ah langhter asi.\nWest Bank city ah Palestinian le Israel buainak ah IDF nih Palestinian 6 an kap hna, mah chung ah pakhat thi in 5 hliamhma angei,\nHamas’s Al-Qassam Brigades Dia al-Din Mohammad Sabarini, 25, cu Thursday ah athi tiah thei asi, Hamas hna nih Sabarini thihnak hi an tuar ngai ngai, Jenin khua venhimnak ruang ah nunnak apek tiah an ti, Hamas spokesman Hazem Qassem “Zionist hna nih kan ram hramhram in an uk mi hi kan tei hrimhrim lai, thisen hi asawh sawh in aluang lai lo an ti.\nMah lio ah hin UN experts hna nih Gaza UNRWA school tang ah bomb puak mi cu, check an timh mi cu Hamas hna nih an luhter duh lo, United Nations Relief and Works Agency (UNRWA) in News report ning ah, school tang ah hin Hamas tunnel an ngei ruang ah asi, UN Mine Action Services (UNMAS) experts team hna nih ngakchia himnak ding ah, bomb apuak rih lo mi cu lak an duh ruang ah akal mi an si tiah report ah langhter asi.\n← Minung fa ceu ceu ah Ethiopian ralkap hna nih Nu hna an tlaih hrem ning le hramhram in Nu thil hna an tan piak mi cu,\nChina nih hin ram dang thiamnak long fir tawn in mah thiamnak bantuk in ram chung ah anrak langhter tawn ” Show Off” China nih ral adoh cang timi hi a um cang maw? →


Kawlram Ah Thawngpang Chia Tuk Thei A Si Cang E – Lai Lungrawn Post\nKawlram Ah Thawngpang Chia Tuk Thei A Si Cang E\nJanuary 13, 2022 January 13, 2022 admin Thawngpang\nMyanmar ramchung ah Covid zawtnak a ngei ti in fehter mi mizaw thar nikhat chungah minung 151 an um. Covid zawtnak aa chawnh mi hi 532,553 an si cang, tiah ralhrang kuttang um vuanci zung nih January 12 ah cathanh an chuah. Cu hlatnak an tuah mi cu nawlngeihnak latu ralhrang kuttang um duh lo in CDM cawlcanghnak ah aa tel mi siizung hna telh lo in ralhrang kuttang um sizung hna le ralhrang sizung tamdeuh ah checkhlatnak tuah mi a si caah Myanmar ramchung Covid zawtnak ngei mi dihlak cu fianghlang in hlat khawh le theih khawh a si lo.\nCu an cathanh chuah mi ah cun a luancia suimilam 24 chung ah Myanmar ramchung mipi 12,529 cu Covid-19 zawtnak an ngeih le ngeih lo check an si i cu chung ah cun minung 151 sin in zawtnak hmuh a si caah zatuak in 1.31 nih Covid zawtnak an ngei. Covid zawtnak in a dam i sizung in chuahnak nawl a ngeimi hi minung 334 an si, tiah an langhter. Covid zawtnak aa chawnh mi mizaw thar chung in a nunnak a liam mi minung 2 an si i, cu zawtnak ruangah nunnak a liam mi dihlak hi 19,297 an si tiah cathanh an chuah. DVB\nTheihternak:The Chin Post nih kan tialmi thawngpang le ca dangdang hna hi kanmah chimh hmasa loin zalong tein lak khawh a si ko. Asinain kan thawngpang le ca dangdang a la mi hna nih Credit: The Chin Post ti te hi kan tialpiak hram u. Cheukhat cu Credit an kan pek lengmang ko nain cheukhat cu an kan pe duh bak lo. Cun cheukhat cu thawng kan laknak media Credit kan pekmi lawng an langter fawn. Rethei ngai in kan tialmi kha fawitein tangka laknak ah nan hman khawhmi cu a tha tuk ko. Credit pek tu cu kan philh ti hram hlah law tiah kan in theihter hna.\nRalhrang Ceilak Matupi Leiah Kan Ralkap Hna Doh Ding In An Kal Than\nRalhrang Nih Van Lawng Bak In An Thuat Hna E


“Kei Ka Pennak cu hi Vawlei Ta hi a Si Lo”—Johan 18:36 | Vennak Innsang\n“Hi vawlei ah . . . ka rat chan cu biatak kong chim hi a si.”—JOHAN 18:37.\nHLA: 5, 28\nJesuh nih ramkhel lei ah aa tel lo kha zeitindah a langhter?\nJesuh nih ngunkhuai peknak he aa tlaiin zeidah a chim, mah cu zeicah aa tlak?\nKhrihfa hna nih zaang-ennak kha zeitindah an hmuh?\n1, 2. (a) Vawlei ah zeitindah ṭhencheunak a tam chinchin? (b) Hi capar ah zei kong dah kan i ruah hna lai?\nTHLANGLEI Europe ah a ummi unaunu pakhat nih “ka ngakchiat lioin dinlonak lawngte ka hmuh” tiah a ti. “Cucaah kan ram chung i ramkhel lei bu kha ka doh hna i mi tampi nih an ngeihmi ralchanhnak lungput kha ka ngei ve. Cun kum tampi chung a puarhrangmi nu pawl he kaa kom.” Thlanglei Africa ah a ummi unaupa pakhat nih a puarhrangmi a sinak kong kha hitin a chim: “Kan miphun cu a dang miphun nakin a sang deuh tiah ka ruah caah ramkhel lei party pakhat ah kaa tel ve. Kan miphun an si hmanhah a dang ramkhel lei party a bawmmi kan ral pawl cu fei in thah awkah cawnpiak kan si.” Central Europe ah a ummi unaunu pakhat nih hitin a chim: “Thleidannak lungput ka ngei i keimah he biaknak le miphun aa khat lomi paohpaoh kha ka huat dih hna.”\n2 Tuchan ah mi tampi cu mah unau pathum bantuk lungput an ngei. Ramkhel lei phu tampi nih zalonnak an hmuh khawh nakhnga zaang-ennak kha an hman. Ramkhel lei kong he aa tlaiin i doh cu mi pawl caah a phung men a hung si. Ram tampi ah mi nih ramdang mi hna kha a ding loin an pehtlaih hna. Baibal nih a chimchung bantukin ni hmanung bik caan i mi pawl cu ‘mi zawnruahnak an ngei lo.’ (2 Tim. 3:1, 3) Ṭhencheunak a tam chinmi vawlei ah Khrihfa hna cu zeitindah lungrual tein an um zungzal khawh? Jesuh sinin tampi kan cawn khawh. Jesuh chan i mi pawl cu miphun a ṭanh tukmi an si caah an i ṭhencheu. Hi capar ah mah biahalnak pathum hi kan i ruah hna lai: Jesuh cu zei bantuk ramkhel lei phu hmanhah zeicah aa tel lo? Pathian miphun cu ramkhel lei kongkau ah kan i tel ding a si lo ti kha Jesuh nih zeitindah a langhter? Zaang-ennak ah i tel awk a si lo kha Jesuh nih zeitindah a kan cawnpiak?\nZalonnak a Duhmi hna kha Jesuh nih a Bawm hna Maw?\n3, 4. (a) Jesuh chan lioah Judah mi tampi nih zeidah an duh? (b) Mah ruahnak cu Jesuh zultu pawl cungah zeitindah huham a ngeih?\n3 Jesuh nih a cawnpiakmi Judah mi tampi cu Rom kut in luat an duh. Judah mi phunṭanh pawl le ramkhel lei phu ah aa pemi hna nih luat an duh tuk caah an si khawh chungin an i zuam. Phunṭanh tampi nih Jesuh chan ah a nung vemi Galilee mi Judas timi pa hnu kha an zulh. Messiah deu a simi Judas nih mi tampi kha a ping ah a hruai hna. Judah tuanbialei mifim a simi Josephus nih Judah mi hna kha Rom ralchanh awk le Rom sinah ngunkhuai a pemi hna kha “mi ralchia” tiah auh awkah Judas nih a forh hna. A donghnak ah Rom mi nih Judas cu an thah. (Lam. 5:37) Phunṭanh cheukhat nih an hmuitinh phanh khawh awkah zaang-ennak lam kha an hman.\n4 Judah mi tampi nih Messiah a rat lai caan kha lungtho tein an hngah. Messiah nih Rom mi hna kut in a kan luatter lai i Israel mi kha miphun nganpi ah a kan ser ṭhan lai tiah an ruah. (Luka 2:38; 3:15) Messiah nih Israel ram ah pennak pakhat a dirh lai tiah mi tampi nih an zumh. Mah tikah vawleicung ka kip ah a ummi Judah mi hna cu Israel ram ah an kir ṭhan lai tiah an zumh. Tipil petu Johan nih Jesuh kha hitin a hal: “A ra dingmi cu nangmah hi na si maw asiloah midang dah kan zoh rih hna lai?” (Matt. 11:2, 3) Johan nih Judah mi pawl luatter awkah pakhatkhat an ra rih hnga maw tiah a ruah i a si men lai. A hnuah zultu pahnih nih Jesuh cu a thawh ṭhan hnuah Emmaus lam ah an ton. Annih nih Jesuh kha Israel mi luatnak a petu dingin an i ruahchannak kong kha an chim. (Luka 24:21 rel.) Mah hnu tlawmpal ah lamkaltu pawl nih Jesuh kha “Bawipa, atu caan ah hin maw Israel mi cu uknak kha na pek ṭhan hna lai?” tiah an hal.—Lam. 1:6.\n5. (a) Galilee mi hna nih Jesuh kha zeicah an siangpahrang ṭuanter an duh? (b) Jesuh nih an ruahnak kha zeitindah a remh hna?\n5 Judah mi nih an tonmi buaibainak kha Messiah nih a kan tawnghthampiak lai tiah an i ruahchan. Mah ruangah Galilee mi nih Jesuh kha an siangpahrang siter an duhnak a si men lai. Jesuh cu a ṭha bikmi hruaitu a si lai tiah an ruah. Jesuh cu a ṭha bikmi cawnpiaktu a si, mizaw a damter khawh hna i a paw a ṭammi hmanh kha rawl a dangh khawh hna. Jesuh nih pa 5,000 hrawng rawl a dangh hna tikah mi pawl cu an khuaruah a har. Mi nih zeidah tuahter a kan duh ti kha Jesuh nih a hngalh. Baibal nih hitin a ti: “Jesuh nih cun hramhram in siangpahrang i ser awkah hung hnuh an ka duh ti kha a hngalh caah tlang cungah khan amah lawngin a kal ṭhan.” (Johan 6:10-15) A thaizing ah mi pawl cu dai tein an um. Jesuh nih vawleicung i a rat cu pumsalei an herhbaunak tlinter awkah si loin Pathian Pennak kong cawnpiak awkah a si ti kha a fianter. Hitin a ti hna: “Hi a rawk khomi rawl caah hin ṭuan hlah ngat u, a hmunmi rawl, zungzal nunnak rawl caah ta nan ṭuan.”—Johan 6:25-27.\n6. Jesuh nih vawleicung ramkhel leiah tel a duh lo kha zeitindah fiang tein a langhter? (A hramthawknak hmanthlak zoh.)\n6 Jesuh cu a zultu cheukhat nih Jerusalem ah siangpahrang a ṭuan lai ti an zumhmi kha Jesuh nih a hngalh. Cutin thil a can lai lo kha hngalhthiam awkah Jesuh nih sui tangka bianabia kha a chimh hna. Mah bianabia cu caan saupi khual a tlawng hngami “bawi pakhat” a simi Jesuh kong a si. (Luka 19:11-13, 15) Jesuh nih Rom ralbawi a simi Pontius Pilat hmaiah hi vawlei ramkhel leiah aa tel lonak kong kha fiang tein a chim. Pilat nih Jesuh kha “Judah mi hna Siangpahrang cu na si maw?” tiah a hal. (Johan 18:33) Pilat nih Jesuh cu mi pawl kha Rom mi a ralchanhtertu a si tiin a ṭih men lai. Asinain Jesuh nih “kei ka Pennak cu hi vawlei ta hi a si lo” tiah a leh. (Johan 18:36) A Pennak cu vancung ah a si caah Jesuh cu ramkhel leiah aa tel lo. Vawleicung a ratnak a ruang cu “biatak kong chim” ah a si tiah a ti.—Johan 18:37 rel.\nHi vawlei buaibainak ah maw asiloah Pathian Pennak ah dah na lungthin na chiah? (Catlangbu 7 zoh)\n7. Kan lungthin hmanhin ramkhel lei phu bawmh lo cu zeicah a har khawh men?\n7 Jesuh nih a rian cu zeidah a si ti kha ṭha tein a hngalh. Kannih zong kan rian cu zei a si ti kha ṭha tein kan hngalh ahcun kan lungthin hmanhin zei bantuk ramkhel lei phu hmanh kha kan bawm lai lo. Mah cu a zungzal in cun a fawi lo. Khualtlawng rianṭuantu pakhat nih a pawngkam mi hna cu miphun a ṭanh tukmi an si tiah a ti. An miphun kha an i uangthlar tuk i kanmah tein kan i uk ahcun kan nunnak a ṭha deuh lai tiah an zumh. Cun hitin a chim chap: “Unau pawl nih Pennak kong thawngṭha chimnak rian ah lungthin an peknak thawngin Khrihfa lungrualnak an kilvenmi cu lunglawmh awk ngai a si. Dinlonak le a dang an tonmi buaibainak hna tawnghtham awkah Pathian kha an i ruahchan.”\nJesuh cu Ramkhel leiah Zetindah Khoika lei hmanh Ṭan loin a Um?\n8. Jesuh chan ah Judah mi tampi cu zei bantuk dinlonak dah an ton?\n8 Mi nih an pawngkam ah a cangmi dinlonak hna an hmuh tikah ramkhel lei ah an hun i tel chinchin tawn. Jesuh chan ah ngunkhuai peknak nih mi tampi kha ramkhel lei ah a ṭanter hna. Rom mi nih mi pawl kha ngunkhuai an pekter hna caah Galilee mi Judas nih a ralchanh hnanak a si. An ngeihmi thilri, hmun le inn ti bantuk caah ngunkhuai tampi pek a si. Mah lengah ngunkhuai khawltu pawl cu ziknawh ei an hman caah mah nih buaibainak kha a zualter chin. A caan ah dirhmun an ngeih nakhnga le an nawl ngeihnak an hman khawh nakhnga cozah nawlngeitu pawl kha tangka tampi an pek hna. Jeriko khua i ngunkhuai khawltu bawi a simi Zakia cu mi sinin tangka tampi a lak caah mirum pakhat a hung si.—Luka 19:2, 8.\n9, 10. (a) A ral pawl nih Jesuh cu ramkhel lei kongkau ah i telter dingin zeitindah an i zuam? (b) Jesuh bialehnak in zeidah kan cawn khawh? (A hramthawknak hmanthlak zoh.)\n9 Jesuh a ral pawl nih Jesuh cu ngunkhuai peknak kong he aa tlaiin foih an i zuam. Judah mi vialte nih an pekmi tangka phar pakhat a simi “Siangpahrang ngunkhuai” he aa tlaiin biahalnak an tuah. (Matthai 22:16-18 rel.) Judah mi nih mah ngunkhuai peknak kha an huat tuk, zeicahtiah Rom kut tang ah an ummi kha mah nih a hngalhter ṭhan hna caah a si. Jesuh nih ngunkhuai pek awk a si lo tiah a chim ahcun Herod leiah a ṭangmi “Herod party” pawl nih Rom Empire a ralchanhmi a si tiah Jesuh kha sual an puh khawh lai. Asinain Jesuh nih ngunkhuai pek ding a si tiah a chim ahcun mi nih a hnu zulh an duh ti lai lo. Cu a si ah Jesuh nih zeidah a tuah?\n10 Jesuh nih mah thil sining ah khoika lei hmanh ṭan lo awkah aa ralrin a hau. Hitin a ti: “Siangpahrang cu siangpahrang ta a simi thil kha va pe u law Pathian cu Pathian ta a simi thil kha va pe ko u.” (Matt. 22:21) Jesuh nih ngunkhuai khawltu tampi cu ziknawh an ei ti kha a hngalh ko nain mah kha biapi ah a chia lo. Mah canah minung buaibainak a tawngtham khomi Pathian Pennak tu kha biapi ah a chiah. Jesuh nih kan caah zohchunh awk ṭha a chiah. Zei bantuk ramkhel lei kongkau hmanhah kan i tel awk a si lo. Kapkhatlei cu a hmaanmi le a dingmi a lo i kapkhatlei cu a hmaanlomi le a ding lomi a lawh hmanhah kan i tel awk a si lo. Khrihfa hna nih Pathian Pennak le Pathian chimmi a hmaanmi thil tu kha biapi ah an chiah. Cucaah dinlonak kong he aa tlaiin a ṭhawngmi ruahnak kan ngei lo i anmah ralchanhnak bia zong kan chim lo.—Matt. 6:33.\n11. Midang nih a hmaanmi dinnak an hmuh nakhnga zeitindah kan bawmh khawh hna?\n11 Jehovah Tehte tampi cu an rak ngeihmi miphun ṭanhnak lungput hlawtnak ah an hlawh a tling. Tahchunhnak ah, Great Britain i unaunu pakhat cu biatak a hngalh hlanah sianghleiruun ah zatlang nun he aa tlaimi kong a cawng i miphun ṭanhnak a ngeihmi lungput cu a ṭhawng chin. Hitin a ti: “Minak pawl nih a dinglomi thil tam tuk kan ton caah minak nih tinvo an hmuh nakhnga rian a ṭuan khomi si ka duh. Bia alnak ah teinak ka hmu ton ko nain a donghnak ahcun pakpalawng a si tiah ka ruah. Miphun thleidannak cu minung lungthin in aa thawk ti kha ka rak hngal lo. Asinain Baibal ka hun hlathlai tikah mah cu keimah lungthin chungin aa thawkmi a si ti kha ka hun hngalh.” Cutin a lungput thlen awkah a bawmmi cu mirang unaunu pakhat a si. Hitin a ti chap: “Atu cu kut holh a hmangmi Khrihfabu ah hmaanhmaan hmaikal ka ṭuan i mi vialte he i rem awkah ka cawng.”\n“Na Nam cu a Kawng ah Sawh Ṭhan ko”\n12. Jesuh nih a zultu pawl kha zei bantuk “thilnu” dah a hrialter hna?\n12 Jesuh chan ah biaknaklei hruaitu pawl nih ramkhel lei phu hna kha an bawmh tawn hna. Tahchunhnak ah, cauk pakhat “Daily Life in Palestine at the Time of Christ” nih Judah mi hna cu biaknaklei phu an i ṭhen ningin ramkhel lei party zong an i ṭhen tiah a ti. Cucaah Jesuh nih a zultu hna kha “Farasi mi hna thilnu le Herod thilnu kha i ralring u” tiah ralrin a pek hna. (Mar. 8:15) Jesuh nih Herod min a chim tikah Herod party pawl kha a chim duhmi a si men lai. A dang phu a simi Farasi mi hna nih Rom Uknak in Judah mi kha luatter an duh hna. Jesuh nih a zultu pawl kha Sadusi mi pawl zong i ralrin dingin ralrin a pekmi hna kha Matthai cauk ah kan hmuh. Sadusi mi nih cun Rom uknak kha an duh, zeicahtiah mah nih nawlngeihnak a pek hna caah a si. Jesuh nih a zultu pawl kha mah phu pathum i “thilnu” asiloah cawnpiaknak kha hrial awkah ralrin a pek hna. (Matt. 16:6, 12) Mi nih Jesuh kha siangpahrang ah ser an duh hnu tlawmpal ah mah ralrinnak a pekmi hna cu hngalh duh awk ngai a si.\nJesuh nih a zultu pawl kha khoika lei hmanh ṭan lo awkah a cawnpiak hna\n13, 14. (a) Ramkhel lei le biaknaklei nih zaang-ennak le dinlonak zeitindah an chuahter? (b) A ding loin pehtlaih kan si hmanhah zeicah zaang-en kan hman awk a si lo? (A hramthawknak hmanthlak zoh.)\n13 Biaknaklei nih ramkhel lei i an ṭan tikah zaang-ennak a chuak tawn. Jesuh nih a zultu pawl kha khoika lei hmanh ṭan lo awkah a cawnpiak hna. Mah cu tlangbawi ngan le Farasi mi nih Jesuh thah an duhnak a ruang pakhat a si. Mi nih Jesuh bia kha an ngaih lai i a hnu an zulh lai kha an thin a phang. Cutin a si ahcun biaknaklei le ramkhel lei ah nawl an ngei ti lai lo. Hitin an ti: “Kan thlahdorh ko ahcun mi vialte nih an zumh lai. Cun Rom pawl kha an ra lai i kan biakinn he kan miphun he an kan hloh dih lai.” (Johan 11:48) Cucaah Tlangbawi Ngan Kaiafas nih Jesuh thahnak khua a khan.—Johan 11:49-53; 18:14.\n14 Kaiafas nih zanṭim hnuah Jesuh tlaih awkah ralkap pawl kha a thlah hna. Asinain Jesuh nih thah an timhmi kha a hngalh ko. Cucaah lamkaltu pawl he hmanung bik rawl an eiṭi lioah vainam i ken dingin a fial hna. Vainam pahnih nih lamkaltu pawl kha a biapi mi kong a cawnpiak khawh hna. (Luka 22: 36-38) Mah hnuah mibu pi cu Jesuh tlaih awkah an ra. Peter cu mah a dinglomi thil sining ah khan a thin a hung tuk i a vainam kha a chuah i mipa pakhat kha a hun tuk. (Johan 18:10) Asinain Jesuh nih Peter kha hitin a ti: “Na nam cu a kawng ah sawh ṭhan ko, zeicahtiah hriamnam a lami cu hriamnam in an thi lai.” (Matt. 26:52, 53) Jesuh nih a zultu pawl kha zei a biapimi kong dah a cawnpiak hna? Annih cu vawlei ta an si lo a hau. Mah kong cu Jesuh nih mah zan ah thla a cammi a si. (Johan 17:16 rel.) Dinlonak kong ah dohnak nawl a ngeimi cu Pathian lawnglawng a si.\n15, 16. (a) Baibal nih Khrihfa pawl kha lung i khahlonak hrial awkah zeitindah a bawmh hna? (b) Jehovah nih tuchan vawlei a zoh tikah zei bantuk lung i khahlonak dah a hmuh?\n15 A hmasa ah langhtermi thlanglei Europe ah a ummi unaunu nih mah kong kha a cawn. Hitin a ti: “Zaang-ennak nih dinnak a chuahter bal lo ti kha ka hngalh. Zaang-en a hmangmi hna cu a donghnak ah thihnak an tong tawn ti kha ka hngalh. Mah lengah midang tampi zong an lung a fahter hna. Vawleicung ah dinnak cu Pathian lawnglawng nih a chuahter khawh ti kha Baibal in ka hngalh caah kaa nuam tuk. A luancia kum 25 chung ka chimmi thawngṭha cu mah kong kha a si.” Thlanglei Africa ah a ummi unaupa nih a fei kha ‘thlarau nih a pekmi vainam,’ Pathian Bia in a airolh. (Efe. 6:17) Atu cu zei bantuk miphun an si hmanhah mi vialte sinah daihnak kong kha a chim cang. Cun central Europe ah a ummi mah unaunu cu Jehovah Tehte a hung si hnuah a rak huat tuk tawnmi miphun a simi unaupa pakhat he an i um. Cutin thlennak a tuahmi mah unau pathum cu Khrih bantuk si an duh caah a si.\n16 Cutin thlennak tuah cu a biapi tukmi a si. Baibal nih minung cu tilet a tho lengmangmi rili bantuk an si i himnak an hmu bal lo tiah a ti. (Isa. 17:12; 57:20, 21; Biat. 13:1) Ramkhel lei kongkau nih mi kha an thin a phawh hna, a ṭhencheuter hna i zaang-ennak a chuahter. Asinain kannih cu daihnak le lungrualnak kan hmu. Vawleicung mi pawl an i ṭhencheu lioah a mi pawl lungrual tein an ummi kha Jehovah nih a hmuh tikah aa nuam tuk lai.—Zefaniah 3:17 rel.\n17. (a) Lungrualnak ṭhanter khawhnak lam pathum cu zei hna dah an si? (b) A hnu capar ah zei kong dah kan i ruah hna lai?\n17 Hi capar ah lungrualnak ṭhanter khawhnak lam pathum kan i ruah hna: (1) Pathian Pennak nih dinlonak vialte a remh lai ti kha kan zumh, (2) ramkhel lei ah khoika lei hmanhah kan ṭang lo, (3) zaang-ennak kha kan hrial. Asinain kan lungrualnak a hnorsuang khomi a dang pakhat cu thleidannak a si. A hnu capar ah a hmasa Khrihfa hna nih an tuah bantukin zeitindah thleidannak lungput kan tei khawh lai ti kha kan i ruah hna lai.\nRamkhel lei ah kan lungthin chung hmanhin kapkhatkhat ah kan ṭan lonak thawngin khoika lei hmanhah a ṭang lomi kan si. Kannih cu ‘vawlei ta kan si lo,’ asinain Pathian Pennak ah kan lungthin kan chiah i mah nih kan tonmi buaibainak le dinlonak vialte a tawnghtham lai ti kha kan zumh


Hla 93—Kan I Pumhnak Thluachuah Pe | Khrihfa Hla\nREL KA DUH Abkhaz Holh Acholi Holh Africa Holh Akha Holh Albania Holh Altai Holh American Kut Holh Amharic Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuukese Holh Chuvash Holh Cibemba Holh Cinyanja Holh Citonga Holh Croatia Holh Damara Dangme Holh Dayak Ngaju Denmark Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Georgia Holh Germany Holh Ghomálá’ Gokana Holh Grik Holh Guarani Holh Gun Holh Haiti Creole Holh Hausa Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kabuverdianu Kachin Holh Karen (S'gaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Luganda Holh Lunda Holh Luo Holh Luvale Holh Macua Holh Madagascar Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Medumba Holh Mingrelian Mirang Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Nias Holh Nigerian Pidgin Norway Holh Nyaneka Holh Nyungwe Nzema Holh Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (Cameroon) Pidgin (West Africa) Poland Holh Ponapean Holh Portugal Holh Portugal Holh (Portugal) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Ronga Runyankore Holh Russia Holh Russia Kut Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Venda Holh Vietnam Holh Wales Holh Wallisian Holh Waray-Waray Holh Wolaita Holh Xhosa Holh Yapese Holh Yemba Yoruba Holh Zulu Holh\nKan I Pumhnak Thluachuah Pe\n(Hebru 10:24, 25)\n1. Hmunkhat kan pumhnak thluachuah pe,\nMaw Jehovah, thla kan cam.\nKan pumhnak ca kan in thangṭhat;\nNa thlarau kan sin um seh.\n2. Kan biaknak thianter, maw Bawipa;\nNa Biatak in kan khahter.\nPhungchim awkah kan cawnpiak law;\nKan lungthin ah dawtnak khumh.\n3. Kan Pa, kan pumhnak thluachuah pe;\nDaihnak, lungrualnak kan pe.\nKan biachim le tuahsernak in\nNa lianngannak thanter ko.\n(Salm 22:22; 34:3; Isa. 50:4 zong zoh.)\nKan I Pumhnak Thluachuah Pe (Hla 93)


Supreme Court Justice Ruth Bader Ginsburg A Rian Aphuah Sual Ahcun President Trump Caah Thawngtha Taktak A Si Lai – Chuncha News\nKum 87 renglo a si cangmi, Supreme court Justice Ruth Bader Ginsburg cu cancer zawtnak in sizung a phan than. Asinain Suprem Court in ttum ka tim rih lo” tiah statement a chuah. June 19 in Chemotherapy an thawk lai. June 13 khan a taklin, a khuasih caah Maryland Baltimore i Johns Hopkins sizung ah an tlikpi. A rian aphuah sual ahcun President Trump le conservative caah thawngtha taktak a si lai. 1993 ah President hlun Bill Clinton nih Supreme court ah rian a rak pekmi a si. Suprem court Justice vialte lak ah liberal ruahnak a hrim bikmi a si an ti.\nSuprem court biaceih bawi cu thih hlan lo, an tuan khawh chung tuan a si. President nih rian apek nain Presdient lila nih nih aphuak kho ti hna lo, cucaah supreme court biaceih bawi thutdan cu President thim tluk tein a biapi. An thim cangmi hna cu a tlawm bik, kum 30 in kum 40 tiang a nguh caah liberal le conservative president thimmi hna nih anmah ruahnak a pommi, biaceihbawi rian pek an I zuam.


Laiholh video Nu le Pa nih fa le chimhhrin a biapit ning(+video) – Onlinenungak\nLaiholh video Nu le Pa nih fa le chimhhrin a biapit ning(+video)\nU le Nau Daw te in le Rem te in um khawh i zuam hna uh sih // Nu le Pa zong nih Fa le chimh cawn piak dai hlang hna hlah uh sih.\nA tang hi thawngpang dang asi\nZahan zan i cangmi thil cu a poi tak tak. Ngaichiatnak a tongmi chung khar hna sin ah daihnak um hram ko seh. Tulio kan lai tlang boruak hi a tha lo ngai. Thawngpang dang dang le khuaruah har phun thawngpang a van i chap lengmang ko. Zahan zong khan Pu Bawi Vung nih ruahlo ngai in mual a kan liam tak ti thawng theih a si. Chin Cable Network nih cun hi ti hin a langhter.\nOperation tuahnak in athi;- Thantlang zato ah Pu Bawi Vung (38) cu Oct 16 ah zato an phak pi i Oct 17 ah operation tuahnak khan in an rak chuahpi i tlawmpal ah athih hi asi.A damlonak hi rilfonghlei fah ruang ah asi i Thantlang operation tuahtu doctor pa nih cun “meh-se kan chunh mi a tuar khawh lo caah a nunnak a liam hi asi”. tiah The Hakha Times nih cun a langter.\nWayne Pazho nih cun ka pate Pu Bawi Vung hi Thantlang zato rianṭuntu pahnih nih ihkhun cung i kan von khing la anti ah an thlak tiah a langter. Hi kong ah Thantlang zato tuanvo ngeitu nih felfai te in chimfianh nak an tuah a hau tiah Facebook ah a langter. Mithi pa hi Thantlang peng Ngaiphaite khua mi asi i nupi le fa pali a ngei mi si tiah kan theih.


A Poi Ko Ralhrang Nih Thantlang Ah Thil Tha Lo Tak Tak An Tuah Than Cang E – Lai Lungrawn Post\nNovember 28, 2021 November 28, 2021 admin Myanmar News\nThantlang Ah Ralhrang Nih Inn An Khangh Than Nihin November 28, zaanlei suimilam 4:00 hrawngin ralhrang nih Thantlang khuachung hmunhnih in mei an khangh than tiah theih a si. Nizaan zongah ralhrang inn khanghnak ruangah Thantlang khuachung inn 96 a kang than cang.Nihin tiangah ralhrang nih Thantlang khuachung inn an khangh hi a voi 10 nak a si cang.\nThawngdang Myanmar ram ah Rohingya miphun hna miphun cihmih thahnawnnak he pehtlai in Min Aung Hlaing le ralhrang bawi rual tazacuaimi cu Argentina biaceihzung nih a cohlang cang i a rauh hlanah hlathlainak le biaceihnak kan tuah lai tiah an thanh cang.\nRohingya miphun hna thahnawnnak kongah Min Aung Hlaing le ralhrang bawi hna Argentina biaceihzung i taza kan cuai khawhmi hna hi tuanbia cahmai thar pakhat a si tiah Rohingyia Organization UK (BROUK) nih tuni ah cathanh an chuah colh.\nArgentina ram Buenos Aires ah a ummi biaceihzung nih Myanmar ralhrangbu hotu Min Aung Hlaing le ralhrang bawi dang hna sualnak hna cu hlathlai i biaceih dingah Nov 26, 2021 ah a fehtermi a si.\nMin Aung Hlaing le ralhrang bawi dang hna tazacuainak hi Rohingyia miphung kong tawlreltu BROUK nih November, 2019 ah khan Argentina biaceihzung ah an rak chuahpimi a si.\nBROUK hotu U Tun Khin nih “Tuni hi Rohingyia miphun hna ca lawngah si loin hmunkip i namneh le sersat a tongmi mipi hna caah ruahchannak ni a si. Argentina ram biachahnak nih miphun cihmih thahnawnnak tuahtu hna caah i thuhnak hmun a um lo ti kha a langhter. Cu bantuk fihnung sualnak hna dohdalnak ah vawleipi hi fek tein a dir ko” tiah a chim.\nCu lawng si loin “Argentina biaceihnak nih hi tazacuainak a cohlanmi hi ralthatnak le tlukruannak ah lamhmuhsaktu an sinak an langhter i kaa lawm taktak. Myanmar ah kum tampi chung sersat le thah a tongmi Rohingyia miphun hna caah dinnak timi cu tawngh khawh in a um cang. Hihi Rohingyia miphun hna caah tuanvo laknak lawng si loin ralhrang nih ruru hranghrang in ukchihmi vialte hna ca zongah a si ve. Cu hna chungah cun tukum February thla in nawlngeihnak lak hnuah nunnak a liammi, hliam a tuarmi, sersat a tongmi le ahohmanh nih theih lo/hmuh loin thahnawnmi hna rammi vialte zong an i tel” tiah BROUK hotu U Tun Khin nih cun a chim fawn.\nRakhine ramkulh ah a ummi Rohingyia miphun hna cungah Myanmar ralhrangbu nih kum tampi chung sersatnak an tuah cang. Kum 2017 ah Myanmar ralhrang hna nih tualchung ah a chia bikmi thahnawnnak an tuah i Rohingyia miphun sing 8 drawing Bangladesh ah an zam. Cu lawng si loin tlaihhrem, vuak, harem le thah a tongmi tampi an um.\nArgentina biaceihzung cu International Criminal Court (ICC) he pehtlaihnak ngei in ralhrangbu hotu hna tazacuaimi kong zongah ruahnak an i cheu, an i bawm tiah theih a si. Ralhrangbu cu Rohingyia miphun thahnawnnak kongah Gambia ram nih International Court of Justice (ICJ) ah taza a cuai cang. Ref: Reuter\nTheihternak : The Chin Post nih kan tialmi thawngpang le ca dangdang hna hi kanmah chimh hmasa loin zalong tein lak khawh a si ko. Asinain kan thawngpang le ca dangdang a la mi hna nih Credit: The Chin Post ti te hi kan tialpiak hram u. Cheukhat cu Credit an kan pek lengmang ko nain cheukhat cu an kan pe duh bak lo. Cun cheukhat cu thawng kan laknak media Credit kan pekmi lawng an langter fawn. Rethei ngai in kan tialmi kha fawitein tangka laknak ah nan hman khawhmi cu a tha tuk ko. Credit pek tu cu kan philh ti hram


Chin Archives | Page 3 of 38 | Faiceu News\nMarch 19, 2018 mark 0\nMatupi cu kan chin ram ah minthang a simi khuaruahhar tisor Bungtla a umnak a si bantuk in mitampi nih cu Bungtla tisor zoh ah cun kal cio a si . A sinain micheu khat [Rel Chap]\nIrrawaddy Cozah Nih ‘Chin National Day’ Tuahnak An Liam Cang Lai\nA ra laimi 2019 kum ahcun Irrawaddy Pengkulh cozah nih Irrawaddy ah tuah dingmi Chin National Day hmannak ah a dihheumi an liam dih cang lai tiah theih a si. Irrawaddy pengkulh chungah hin 2012 [Rel Chap]\nHringtu Pa Pakhat Nih A Fanu A Chimhhrin Ning Bia Phun (10)\nMarch 14, 2018 mark 0\nBiathuk lawng te an hman mi asi caah Number 1 in 10 tiang a bia sullam kha tanglei ah kan rak langhter chih hna, (1) Inn chung mei leng ah chuah ter hlah (2) A [Rel Chap]\nAustralia Ralzam Aiawh In Geneva Ah Biachimpiaktu Ding Ah Sang Hre Thimmi Ah A Tel Ve\nMarch 9, 2018 mark 0\nA ralai mi June thla ah Geneva zungpi ah Refugee Council Of Australia (RCOA ) ai awh in a kal ding mi ah Chin Community in Simon Sang Hre le Burundian Community in Bernice kamikaze [Rel Chap]\nKan Rampi Caah CBA Pastor Vialte Taingen Thlacam Tlangah An Kal\nChin Baptist Association tiah min bunh in a ummi kawlrawn ah khua a sa i Laiholh (Hakha holh) hmangmi hna nih a tutan ah thilttha taktak an tuahmi kan hmuh tikah zumtu tampi an i [Rel Chap]\nMarch 2, 2018 mark 0\nPhilip Nun Uk Thang Fianternak: Defamation hi, Electronic English Chin Dictionary nih cun, ‘thangchiatnak’ tiah a leh. Thangchiatnak kan ti tikah, tial ka chim duhmi cu, phung nih a onh lomi thangchiatnak kha a si. [Rel Chap]\nMalaysia Chin Ralzam Nih Palewat Chin Ralzam Sing 100 Leng An Bawmh Hna\nMarch 1, 2018 mark 0\nChin Emergency Relief Committee of Malaysia (CERCM) hi 2015 Hakha kokek harnak kan ton hnu inkhan Malaysia ralzam bu nih rak dirh mi asi, Chin ram chung i harsatnak a tuar mi poh kha Malaysia [Rel Chap]\nAustralia In Ram Leng Ah Zungzal Um Khawhnak (PR) In Khualtlawngmi Nih Theih Ding\nFebruary 28, 2018 Salai Robert Ngun Sang 0\nAustralia i rammi sinak a hmu rih lomi, Zungzal um khawhnak (Permanent Resident) dirhmun in a ummi hna nih Australia ram leng khualtlawn tikah ralrin ding le theih ding a um. Australia rammi dirhmun in [Rel Chap]\nChuncung Khuami Hna Nih World Champion Salai Rung Lian Ceu An Lawmh\nChin Ramkulh, Hakha khualipi ah tuahmi Chin Miphun Ni (Chin National Day) paih zuamnak ah ‘Zatlang Paih le Zuamcawh Paih’ ah bual a cotu Paih World Champion Salai Rung Lian Ceu cu a khuami, Chuncung [Rel Chap]\nRalrin Ding: Laimi Nih Kan Hman Bak Mi Asi Kum 3 Thongthlak Kan I Huah Te Sual Lai\nFebruary 28, 2018 mark 0\nSocial Media a hmang mi poh nih kan theihherh taktak mi phunglam (law) pohmah 66 kong hi a tawifiannak te in kan hun langhter lai. Social media hi ningcang lo in kan hman ahcun pohmah [Rel Chap]\nLainu Hlen Atong\nOnline Shopping a tuahmi kawlnu nih Lainu pakhat a hlen, a tu kan langhter mi Phone number +959254200152 hi lainu sin ah apek mi phone number asi,cun Bank account number zong a pek hnu ah [Rel Chap]\nChin Ramkulh, Lailenpi Khua Ah Vanlawngtual Ser A Si Lai\nFebruary 26, 2018 Salai Robert Ngun Sang 0\nChin ramkulh, Matupi Peng, Lailenpi khua ah vanlawngtual (a fami) ser dingin ramleng NGO, Mission Aviation Fellowship (MAF) International nih hmunhma zohnak an ngeih lio a si tiah theih a si. Hi vanlawngtual ahhin tha [Rel Chap]\nMalaysia UNHCR Thawngpang Tawi\nFebruary 26, 2018 mark 0\nMalaysia UNHCR thawngpang cu a chia he a tha he a thleng lengmang ko, tutan thawngpang a hung leng mi cu thawngpang tha lei deuh asi, a ra lai mi hmazarh chung ahkhin 2009 le [Rel Chap]\nMi Min Hmang In US Ah A Phan Mi Chin Ralzam Pawl Nih Ralring Ding\nFebruary 22, 2018 mark 0\nA tu hi US ram ah Chin ralzam cheukhat cu United States Citizenship and Immigration Services (USCIS) zung nih ca an kuat hna, mah ca an kuat mi hna hi Malaysia ralzam rak sok lio [Rel Chap]\nHakha CND ‘Zatlang Paih’ Le ‘Zuamcawh Paih’ Ah World Champion Salai Rung Lian Ceu Nih Bual A Co\nFebruary 20, 2018 Salai Robert Ngun Sang 0\nHakha i tuahmi Chin Miphun Ni ‘Zatlang Paih’ cu February 19 chun in thawk a si i zaan suimilam 12: 00 tiang tuah a si. US lei in Chin Miphun Ni paih ruah le chungkhat [Rel Chap]\nNgun Ceu Tha Nih Zatlang Paih Zuamnak Bual Aco\nFebruary 16, 2018 mark 0\nAvoi 7oth nak Malaysia Chin National Day (CND) paih zuamnak cu zoh an nuam taktak a paih mi pawl hrim hi khuaruahhar in an rak thawng hna, paih hrimhrim an rak thiam tuk hna an [Rel Chap]


Federal Army le Tatmadaw Kah Hnuah, Civil ralkap cu meithal puah te uh! – The Cherry Par\nFederal Army le Tatmadaw Kah Hnuah, Civil ralkap cu meithal puah te uh!\nKum 1988 ah lamzawh rak si i, Kawl ralkap (KR) nih minung 3000 leng an rak kah in thah hna. Kum 2007 ah lamzawh tthan si i, phungphung he zaran he minung 200 hrawng cu kah le thah an rak si. Kum 2021 ah lamzawh ruangah minung 500 leng an thi cang.\nFeb. 1, 2021 i, KR nih uknak an lak in zapi nih kan theih ciami cu: lamzawh le CDM ah kai tel ahcun “ka nunnak liam kho” tihi si. Cun, KR nih “thongthlak, tlaih le hrem ka si kho” tihi si. Nain, KR uknak hrawhnak le ram thlennak ah tiah “nunnak le thisen thap” in lamzawh le CDM ah i-tel cio si. Minung zeimawzet nunnak a liam taktak cang. Cun, minung tampi zam si cang. Kan ton dingmi thil hngalh cia khin, lamzawh le CDM kan tuah. Ttihnak um loin KR cu kan doh. CDM lengmang cu kum 2022 Nobel Peace Prize caah mintar si.\nKeimah lawng lulin ngai ka ruahmi: 1) Federal Army kong kan phuan tuan deuh ko. 2) Mah-runvennak (self-defense) kong kan chim tuan deuh ko. 3) Civil Armed Force nih meithal kan puah tuan deuh ko. 4) Emotion lawngte deuh in biachahnak kan tuah deuh ko.\nTuni hoih in lamzawh thla hnih leng kan van kal. CDM thla khat leng kan van kal. Kum 50 leng uknak ngeimi kha, vikvak tiah rawk seh tiah lungrang in kan kal. Zapi nih defense kan tuah bang KR lila zong nih an tuah ve lai. A rau rih kho men. KR nih lamzawh le CDM ai telmi hehchet a dum in kawl hna. Minung 3000 leng ai hren cang hna. Cun, KR nih lamzawhmi thinhunter ding in thil a tuah peng – a ruang cu civil nih meithal puah hmasa in “ramchung raltuknak – civil war” um seh tihi a duh. Hodah terrorist cazin ah min um te lai? Tlangcung ralkap (TR) hna hi Tatmadaw caah terrorist an si i, KR hi TR caah terrorist an si ve. Vawlei pumpi caah hodah terrorist si lai?\nNote: Federal Army nih Tatmadaw ka kah lai ti cun, zapi himnak le zamnak ding information tuah hmasa ttha lai.\nNote: Civil Armed Force nih Tatmadaw a kah ahcun, zapi himnak le dornak ding a tuaktan hmasa ttha lai. Ramchung raltuk hi van um taktak dawh si ko cang. Ningcang lo deuh in ramchung raltuknak um sual cun “zaran thongza in an thi kho i, million in ralzam an um kho”. Syria le Yemen dirhmun phak lo ding timhlamhnak tuah khawh cun, ttha tuk hna. Credit: Van Nun Lian\n← Socialism le Communism kong hi a biapi ngaingai\nRalkap pawl: anmah te nih thihnak lam an i thim, Vawleipi nih dawlh dih timh cang hna →


Donald Trump Thah A Timtu Canada Nu An Tlaih – Lai Lungrawn Post\nDonald Trump Thah A Timtu Canada Nu An Tlaih\nSeptember 25, 2020 admin World News\nHawile hna. Kan innthar cawkmi ah kan I thial. Inn hlun, inn hmete asinain 400k kan pek. Rockville, Maryland ah a si. Buhmu Thawng Za Lian+Pi Mang Kai le ka fanu, Pi Par Dim [ Pu Roland Maung nupi] te inn pawngte ah a si. lungfim loin ti awk in kan rian a tam. Bawipa nih a kan hlanhmi ti in ka tuak. Thawngpang rel a ngaimi caah a tawifiannak in ka van tenh ta.\nSupreme Court Kongah President le Democrats Buainak: Supreme Court i biaceihtu rian a lawngmi ah President Trump nih a rannak in khrihfa zumhnak, US constitution le conservative ruahnak a pommi biaciehtu ka chiah colh lai tiah a chimmi cu Liberal democrats pawl nih faak ngaingai in an i buaipi i an tah-ha lawng mang. Democrats House speaker Nancy Pelosi nih President Trump nih November 8 thimnak hlan ah Supreme court i biaceihtu rian a pek ahcun a rian in kan phuah lai” impeachment kan tuah lai” tiah a van hro len.\nAsinain President Donald Trump nih Nancy Pelosi bantuk mihrut an um hnga maw? phunghrampi nih rian a ka pek bantuk in ka tuah ko lai” tiah a leh. Nancy Pelosi nih Supreme Court biaceihtu rian pek khawh lonak dingah kan si khawhning poah in kan kham lai tiah a chim. Supreme Court biaceihtu cu President nih thaizing Friday ah a duhmi a thim cang lai. Mah hnu ah Senate i Judiciary committee nih hearing an tuah lai I, an pom hnu ah Senator minung 100 nih thimfung an thlak lai I, vote 50 nak tam deuh in an fehter te lai.\nDemocrats Nih Stimulus Pay Check An Kham: President Donald Trump nih Democrats pawl nih harnak a tongmi mipi le small business pawl zei ah rel loin democrats pawl nih thathi in an uk khawh lomi le sualnak in a khatmi blue state pawl bailout bawmhnak pek lawng an duh caah atu tiang Stimulus paycheck kan pek khawh lonak a si tiah a chim. Democrats party nih state cozah bawmhnak a telmi 3.4 trillions bawmhnak pek an duh. Asinain President le Republican pawl nih 2.2 trillion lawng bawmhnak pek an duh, Coronavirus he a pehtlai lomi bawmhnak cawh chih an duh lo caah atu tiang kap hnih lungtlinnak an ngei kho rih lo. Democrats pawl nih $ 3 trillion tal a si lo ahcun Republican party he I ceihti hmanh an duh ti lo.\nDonald Trump Thah A Timtu Canada Nu An Tlaih: Pascale Ferrier timi nih President Donald Trump cu ricin poison cabawm in a kuat caah FBI nih an tlaih manh caah President Donald Trump sin a phan manh lo. White house le Texas state hmun 4 ah a kuat ti a si. Kum 53 a simi Canada nu cu New York le US ramri Fort Erie, Ontario le Buffalo, New York.kar ah an tlaih cang. An tlaih lio ah meithal zong a ken chih ti a si. Mah nu hi driving license hleng zong a hman caah an rak tlaih balmi a si. A hnulei ah mi zei an um hnga maw tiah FBI nih an hlat cuahmah lio a si.\nJoe Biden A Lungooh Ruangah A Chuah Sual Hoi: Democrats Presidential Candidate Joe Biden cu cacawn nikhat ni ah khan Pennsylvania i election campaign a tuahnak ah a biachim a chuahsual caah democrats pawl an lungrawk ngaingai. US ah covid 19 ruangah minung 200 thousand an thi cang” ti dingmi ah US ah covid 19 ruangah 200 million an thi cang tiah a chim. A chimning in cun US minung cheukhat ah cheu hnih tluk a kan thihter vial cang. A lungloh tuk cang caah a um kalnak ding schedule zong a philh lelek caah atu le atu an nolh than lengmang ti a si. Cattialtu: Salai Lairamthang


Tahan Ban Tuk In Khampat Pong Tamu Zawng Ah I Kah Nak Fak Tuk A Um Ve Cang. – Chintanbo\nLaimi kan khuapi Pakhat si ve mi, Khampat Khua Pawng Tamu Khua Ah Kawl Ralkap Le Mipi Ralkap An I Kap: A taktak le a ngaingai kan ti a si ahcun mah hi thirhlei hi Lai rawnchin khua kan timi Khampat khua pawngah ummi Tamu ah a cangmi a si tiah theih a si i kawl ralkap uknak a dohtu hna nih an tuahmi thil ttihnung ngaingai a si.\nMipi nih an dirhmi ralkap bu le kawl ralkap bu cu an i kap hna tiah mah hi thil a cang lioah a um vemi khuami hna nih an chim i zinglei suimilam 5(kawl ram caan in kan chimmi a si) a luan deuh hrawngah khan a si.Mah hi i kahnak ruangah hin a nunnak a liammi cu an um lo nain ai hliammi an um tiah theih a si i minung pazeizah dah an i hliam timi cu biafiang a um rih loh.\nKan hnu April thla ni 2 lioah khan CDM ah a lutmi kawl palik nih mipi cu ai rawih hna i kawl ralkap nih riah hmun ah an sermi meithat sakhan cu an van kah hna caah kawl ralkap 6 hrawng an nunnak a liam i mah cu CDM ah a lut kawl palik zong cu a nunnak a liam veChin capar relding a um chap. Ka hmaw le maw ka rak i tthial tiah bia kai hal. Hmaw a hmangmi ka si fawn loh. Ka ruat lengmang nain ka ruat kho bak fawn loh.\nTlawmpal ah a nih thawng cu ka theih tthan i hngakchia bantuk in tv cu neih taktakin a zoh ko. A zohmi cu Cindrela carton kha a si i a tv zohmi a tui tuk ruangah a dawnhkhanh sual lai ka phang i din tein ka tho. Cun ka phone cu ka zoh i Edward sin in call voi 5 a rak lut i message 1 a rak lut. Call na tlai lo le van i tim law kan ngah ko rian a lawngmi a um tiah message a ra ka kuat.\nA rannak in kai tim i a nih cu zei hmanh lungretheihnak zong ngei loin cawl lo cang lo tein tv a zoh ko i a ni pah lengmang ko. Zei si paoh ah khual ai lawm cu inn ngeitu caah lawmhnak a si ko ka ti i kutka a leng lei in ka hrenh lai hi mu leng ka chuak ta lai ka rau lai lo tiah kutka hram ka dir pah in ka hei chimh.


Tih nung tuk cang; USA he raltuk ding in kan nih tim cang tiin China nih a chim cang. Zeibantuk ral maw si lai?\nVawlei thawngpang kan thei mi hna hi thawngpang tha thei ding mi um ti lo, Jesuh nih a chim bantuk in caan dawnnak ah cun……. tiah a chim mi kha a tling thluamah cang ko ruah. Coronavirus ruangah USA le China cu fakpi in an buai hnuah atu cu raltuk ding in tim cia tein ka um cang tiin China nih a chim cang\nThe Global Times ah US he raltuk ding in timcia te in kan um cang tiah China nih a chim mi hi thil pahnih in lak khoh a si. Pakhat cu raltuknak a si i, pakhat cu economy lei ah a si. Mi tampi nih an zum ning ah cun mah bantuk in China nih raltuk ding in timcia tein ka um cang tiah a chim mi hi hriamnam hmangin si lo in economy lei in a chim duhnak a si lai tiah an zum.\nUS nih Chinese telecommunication giant Huawei companies cu phih piak ding in a tawrel lio a si. A hlei in TMSC chips zuar lo ding in lam a kawl lai. Mah bantuk in USA nih China cungah dantatnak ruah a tim caah China nih USA cu countermeasures hmangin dantat a tim ce cang. US companies pawl “unreliable entities” kan ti piak lai i, US companies ah restrictions kan tuah lai i, Qualcomm, Cisco & Apple, hlei ah Boeing Aircraft zong kan cawk piak ti lai lo tiin achim\nUS nih hin China high-tech companies cu fakpi in doh a tim ti a lang cang. China cu a fak khoh ning in /worst-case scenerio dantatnak tuah ding in rian a tuan. Cu caah US high-tech sector pawl bantuk in cawlhcang khawh kan nih tim a her tiin China nih a chim\nChina Peaceful Development environment zong a dang tuk cang. Chinese Domestic le Foreign policy zong kan thleng dih a her cang. US nih a duh bantuk in a kan tuah khoh lonak ding caah kan nih zuam a her cang. USA hi doh ding in lam kan kawl a her cang tiin a chim. Source-TheGlobaltimes (Editorial)\nBe the first to comment on "Tih nung tuk cang; USA he raltuk ding in kan nih tim cang tiin China nih a chim cang. Zeibantuk ral maw si lai?"


THAWNG DANG Russia nih kan hnuzarh ahkhan an ram ah Germany, Poland le Sweden palai a tthawlmi hna lehrulhnak caah, hi ram pathum hna nihhin an ram ah ummi Russia palai ummi pawl cu an tthawl ve hna.\nGermany Foreign Ministry nih cathanh chuah in, Russia nih an ram ah European Union ram pawl nih an palai an hnawhchuahmi cu an pom khawhlonak a chim. Hi ruang ahhin lehrulhnak caah Berlin ah Russia Embassy rianttuantu pawl cu an tthawl ve hna tiah nikhat ni ahkhan a chim.\nPoland le Sweden zong nih nikhat nikhat ni ahkhan an ram ah Russia Embassy rianttuantu cu an ram chuahtak dingin an theihter hna tiah a chim,Russia nih an ram palai pawl ram thum hna nih an tthawlmi hna cu anmah zuamcawhtu hruaitu thong ah an thlak cuahmah mi Alexei Navalny thlawpnak langhternak caah hrihruaitu ah an itel ruangah a si tiah a chim.\nRamdang palai pawl cawlcangh ning hi pom khawh a si lo tiah a chim. International law nih dan a tat hna ai ruahchannak kong a chim. Nain hihi Germany, Poland le Sweden ram hna nihcun lih a si an ti ve fawn. Germany nihcun an palai hi lamzawhnak ahhin an itel lo, thil can ning report tu dingah a kalmi men an si tiah a tarlangh ve.\nNavalny tlaih a si hnu ahhin Russia le EU kar ah boruak a chia ngaingai. Kan hnu zarh ahkhan Moscow court nih Navalny hi kum hnih le cheu thong thlak dingin biachahnak an tuah piak. Hi lio ahhin EU ram hna nihcun Navalny hi chuah dingin Russia cozah cu an nawr peng ve.


Florabest branch cutter...where can i buy a spare model kh 3 - Fixya\nFlorabest branch cutter...where can i buy a spare model kh 3127\norabest branch cutter...where can i buy a spare cutting wheel\nmodel no. kh 3127 9.6 volt ...made by kompernass\nPosted by ron_limb on Sep 09, 2009\nSOURCE: Motor stopped working (apparently burned\nWell, at this time I would say buy another one, because no one takes the time to take these things apart and sell them. I am currently working on a website which just sells the parts needed to fix things like that, but it will be a while until I get the web site in circulation. I suggest buying gas powered hedge trimmers for thick shrubs.\nI need foil and cutters for SP 7300 and SP7900.I live in Durban, have you a branch where ni can buy these items.Gerrie.\nwe here on FIXYA have no idea as to where you can get said items , we have no branch's that sell any products


cnc laser cutting service suppliers and cnc laser cutting service manufacturers info - at SeekPart.com\nRelated Searches: cnc laser cutting service laser cutting and engraving machine laser cutting laser cutting machine laser cutting bed laser laser cutting cutting machine sheet metal laser cutting service laser cutting service aluminum laser cutting machine laser engraver laser cutter large laser cutting cnc cnc laser metal cutting high power laser cutting machine high power laser laser cutting service plastic laser cutting aluminum service laser cutting service wood stainless steel laser cutting service laser cutting wood service laser cutting parts service wood laser cutting service laser cutting plastic service View all\nmachining parts cnc laser cutting service\nModel / Specifications:HLA027\nDetails: 1. Trumpf Laser Cutting Machines are used for sheet metal cutting in an accurate manner. Laser cutting machines feature: Working platform: 4...\nCNC Laser Cutting/Laser Cutting Service\nSheet metal parts (laser cutting part/laser cutting service)\nModel / Specifications:as per clients' drawings\nPrice Range:US $1 - 10 / Pair\nDetails: sheet metal part(CNC) laser cutting part laser cutting service good quality with short producing time...\ncustomized laser cutting service with free samples ready within 1 week\nDetails: Specifications:1.Laser cutting service 2.CNC Turning Part 3.CNC Machining Part,turning parts 4.CNC machined part,CNC lathe parts5.CNC milling part...\nDetails: Jiaheng Metal provides a wide range of sheet metal fabrication and finishing service,including laser cutting,CNC punching,forming,CNC sheet rollin...\nDetails: Experts on CNC machining service, CNC turning parts, CNC milling, CNC cuting, Laser cutting, CNC machining, CNC grinding, boring...\nhigh precision CNC machining laser cutting service


CNLD HI CHIM MIPI NIH DIRH MI PARTY AN SI LO. THATEIN REL HMASA – The Chinlung Post\nJuly 6, 2020 admin Lenhloi 0\nCNLD Hi Chin National Party (Mipi Nih Dirhmi) An Si Lo, Cucaah Chin Mipi Nih Chin National Party Kan Dirh A Herh.Kan tlangtar nan vun rel tikah micheu cu nan lau ngai men lai. Nain micheu nih a vun fiang colh kho zong nan um ko lai. Zeiruang ah dah hi tlangtar hi ka van ithawh tinak kha a tanglei ahhin langhter in ttial khawh kan van izuam lai.\nAtu Chin State ah hram a bunhmi Chin National League For Democracy (CNLD) Chinram a ummi party pathum ifonh in an dirhmi party a si ko nain Chin Mipi nih kan dirhmi party an si lo. Khua, Tlang, Peng le Chinram huap in palai thlah in dirhmi party an si lo. An min ah Chin an iti sawh caah a si. Chin aitel caah Chin National Party a si tinak zong a si lo. Kawlpa zong nih a party min ahcun Chin zong a telh khawh men ko.\nA biapi mi cu Chinram chung um le ramleng ummi Chinmi vialte nih kan lungtlin i kan dirhmi an si lo. Pumpak pakhatkhat nih NGO bantuk in a dirh i rianttuan a hawile or an caah a ttha dingmi minung kha ai sawm hna i an dirhmi a si. Amah nih Chin Mipi aiawh an i ti men lai nain Chin Mipi caah kan aiawh kan ti kho hna lo. A ruang cu CNLD party chung cawlcanghnak le khuakhan lairelnak le biachahnak ah Chin Mipi zeihmanh kan i thlak kho lo.\nKan duhmi chimrelnak lam zong a um lo. Cucaah Chin Mipi nih dirhmi Chin National party a si kho lo. Cu tikah Candidate thim caan a phak tik zong ah mipi nih kan duhmi candidate zong kan chim kho lo. A ngeitu, a dirhtu kha pumpak pahnih khat an si caah, anmah duhning in party zong an kalpi. Cucaah thimnak a hung naih tikah an party chungah candidate hmun an hung icuh, pakhat le pakhat kar ah hmuhthiamlonak a chuak.\nLunghrinhnak a chuak, tthutdan tha an duhnak ah anmah party chungah politics chia a lut. A hlankan in a dirhtu hna nih thutdan ttha an ichiah ti bantuk tiang thawngpang a leng. Cu thawngpang cu mipi nih van theih cio a si tikah CNLD cungah lunghrinnak, lungtlinlonak, zumhlonak tiang a chuahter. Cucaah Salai Lungthlitum nih “Chin National League For Democracy (CNLD)” nih democracy an aupi nain anmah party chung tu ahcun Democracy a um lo, Communist, dictator system an hman” tiah a tthuat hna.\nHi bia hi ruah tikah a dikmi a si. Thutdan ttha deuh an i ham zong cu mawhphurh awk an ttha ve lo. Anmah pumpak nih an dirhmi a si, party caah an dih heu mi zong a tam deuh kho. Kha vial in CNLD kong cu siseh rih sehlaw nanmah nih hei tuaktan cio te ko uh.Chin Mipi Dirhmi Chin National Party A Um A Herh: A cunglei ah kan chim cang bang in a tu ah CHIN min a keng/pumi hi Chin mipi aiawhtu, Chin mipi duhnak le khuakhan lairelnak in a kalmi party a si lo caah kan vote tik zong ah kanmah duhnak in an kal kho hlei lai lo.\nCucaah Chin Mipi nih kan aiawh in cozah a kan tlaihpiaktu, Centre cozah sin kan duhmi an kan chimpiaktu, a kan halpiaktu, kan duhmi thlennak a nawr ngamtu le Chin mipi nih zapi hnatlak in khuakhan lairelnak in a kalmi party pakhat cu kan ngeih hrimhrim a herh. Cu party dirhnak ahcun Khrihfabu or a si lo ah CBCUSA, CYO, pumpak an si zong ah Chin Mipi vialte kha meeting auh i ceihpi ding.\nKhua pakhat in palai pakhat cio kha, Tlang or Peng (myone) ah auh i cu ahcun ttuanvo latu buu ser, cu hna cu Chin huap ah kalter. Chin Huap in ceih i a ttha an timi, Min le biachahnak pawl kha hman ding si ko. Nan van fiang kho dek maw? A fian deuhnak a lam tampi careltu nih nan theih ko lai. Ka chim duhmi cu Khua, Tlang, Peng le CHIN huap in palai an um hna lai i cu hna nihcun biachahnak an hei tuah cio hnga.\nCu Party or Buu cu mipi nih an hna a tlak i an fehter a si ahcun a herhmi cu rianttuannak, a herhmi cu mipi chung ah kholh or Khrihfabu zong nih zeimawzat bawmh, ramleng organization le CBCUSA ti bantuk zong nih bomh. Thimnak a rak phanh tik zong ah Chin mipi nih kan duh cio mi kan chuahpi hna lai. Khua,Tlang, Peng le Chin huap in kan chuahpi hna lai i mitam u nih an duh bikmi kha candidate caah an va si hnga.\nA fiangmi cu candidate ca kha CHIN mipi nih kan thim hna lai caah, cu pa, cu nu nihcun kan duhning in rian an ttuan deuh hrimhrim lai. Cun Chinmi vialte nih vote pek dih awk zong a ttha cang. Rian an thok tikah mipi nih thimmi, mipi aiawh in thlahmi an si lai caah kan duh, kan herhmi, an kan chimpiak lai, dirkamhtu a ngeih tikah a ral a ttha lai, mipi hmai a zah hna lai i chonhbiak tiang a fawi lai.\nMipi nih kan duhlo bikmi eihmuarnak (Corruption) kong zong ah a thianghlim, a ttha bik in kan thimmi an si lai caah a tlawm deuh lai. Mipi nih kan thimmi candidate cu cozah an tlaih tik zong ah a zeizongte ah a ttha deuh hrimhrim lai. Cucaah Chin Mipi nih a thar in CHIN Mipi vialte ai a kan awh khotu, Chinmi vialte nih ceihkhan in lungtlinmi party kan dirh hi a herh ko rua tiah ka ruah.\nNote: Ka chim duhmi kha nan vun fian ka zumh ko. Chin Mipi vialte kan lungtlin in kan dirhmi party a um a herh ti kha a si. A dirhning le a tawlrelning cu mifim, thiamsang Chinmi kan pale tampi an um ko i anmah an va thiam deuh lai. Cattialtu: Satalin Tha Cung Lian\nTHANTLANG CNLD AN I REMH TAKTAK A HAU KO CANG HIH